title: Haymarketin tapaus

text: Neljä jäljelle jäänyttä kuolemantuomittua – Adolph Fischer, George Engel, Albert Parsons ja August Spies – hirtettiin 11. marraskuuta 1887. Joidenkin tietojen mukaan he olisivat hirttolavalla laulaneet ”Kansainvälistä”, mutta toisten lähteiden mukaan esimerkiksi Parsons olisi pitänyt kesken jäänyttä puhetta. Tammikuussa 1893 Illinoisin uudeksi kuvernööriksi tuli John P. Altgeld, joka päätti armahtaa vankilatuomioitaan kärsineet Neeben, Schwabin ja Fieldenin. Hän piti miehiä syyttöminä ja kutsui heitä massahysterian uhreiksi, jotka tuomitsi puolueellinen valamiehistö.


title: Haymarketin tapaus

text: Teloitettujen hautajaiset pidettiin kahden päivän kuluttua, jolloin heidän muistokseen järjestettyyn marssiin arvioitiin lähteestä riippuen osallistuneen 150 000–600 000 työläistä. Miehet haudattiin Chicagon saksalaisen yhteisön ylläpitämälle Waldheimin hautausmaalle, joka nykyään tunnetaan Forest Home Cemeteryn nimellä. Myös Schwab ja Neebe saivat kuolemansa jälkeen viimeisen leposijansa samalta hautausmaalta. Vuonna 1893 paikalle pystytettiin kuvanveistäjä Albert Weinertin suunnittelema muistomerkki, jonka Yhdysvaltain sisäministeriö liitti vuonna 1998 National Register of Historic Places -luetteloon. Vuosikymmenten kuluessa Haymarketin marttyyrien muistomerkin läheisyyteen on haudattu myös lukuisia muita amerikkalaisia työväenliikkeen aktiiveja, kuten Albert Parsonsin puoliso Lucy Parsons, Emma Goldman sekä IWW-ammattiliiton perustajiin kuulunut Bill Haywood. Myös vuonna 1915 syyttömänä teloitetun amerikanruotsalaisen lauluntekijän Joe Hillin tuhkat siroteltiin monumentille.


title: Haymarketin tapaus

text: Haymarketin yhteenoton tapahtumapaikka liitettiin sisäministeriön historiallisten paikkojen luetteloon vuonna 1992. Vuonna 2004 paikalle pystytettiin muistomerkki. Kuvanveistäjä Mary Broggerin tekemä hevoskärryjä kuvaava veistos on samalla paikalla, jolla Haymarketin mielenosoituksen aikana olivat puhujanlavana toimineet heinäkärryt. Veistos kunnioittaa Haymarketin yhteenoton lisäksi sananvapautta. Jo vuonna 1889 keskelle Haymarketin toria oli pystytetty käsi koholla olevaa poliisia esittävä suurikokoinen patsas. Toukokuussa 1927 siihen törmäsi kiskoilta suistunut raitiovaunu, jonka kuljettaja kertoi kyllästyneensä keskellä toria seisovaan poliisiin. 1960-luvulla vasemmistolainen The Weather Underground -ryhmä vaurioitti patsasta ainakin kahdesti, muun muassa protestina Vietnamin sodalle. Nykyään veistos sijaisee Chicagon pääpoliisiaseman edustalla.


title: Haymarketin tapaus

text: Vuonna 1889 Pariisissa kokoontunut kansainvälisen työväenliikkeen toinen internationaali päätti ryhtyä viettämään vappua työläisten maailmanlaajuisena mielenosoituspäivänä. Tarkoituksena oli vaatia kahdeksan tunnin työpäivää ja muistaa Haymarketin marttyyrejä, vaikka anarkistit olivatkin eronneet internationaalista jo vuonna 1871 Haagin kongressissa. Ehdotuksen työläisten juhlapäivästä teki American Federation of Labor -ammattiliiton puheenjohtajana toiminut Samuel Gompers. Ensimmäistä kertaa vappua vietettiin 1890, jolloin mielenosoituksia nähtiin Yhdysvaltain lisäksi ainakin parissakymmenessä eurooppalaisessa kaupungissa sekä useissa Etelä-Amerikan maissa.


title: Howard Sachar

text: Howard Morley Sachar (s. 1928) on yhdysvaltalainen historioitsija. Hänen tutkimuksensa on kohdistunut pitkälti juutalaisiin ja Israeliin, joista hän on julkaissut useita kirjoja.


title: Howard Sachar

text: Swarthmoren ja Harvardin yliopistoista valmistunut Sachar on työskennellyt nykyhistorian professorina George Washingtonin yliopistossa.


title: Tero Siitonen

text: Tero ”Turo” Siitonen on suomalainen basisti, joka tunnetaan erityisesti Pelle Miljoonan eri kokoonpanoista. Bassonsoiton lisäksi Siitonen myös laulaa ja soittaa kitaraa.


title: Franz Berghammer

text: Franz Berghammer (20. marraskuuta 1913 – 7. heinäkuuta 1944) oli itävaltalainen käsipalloilija ja olympiamitalisti. Hän oli mukana Itävallan hopeaa voittaneessa joukkueessa Berliinin olympialaisissa 1936. Berghammer pelasi turnauksessa yhden ottelun.


title: Vaihtoehto EU:lle Tiedotuskeskus

text: Vaihtoehto EU:lle Tiedotuskeskus (VEU) on suomalainen vuonna 1991 perustettu järjestö, jonka tavoitteena on tuoda esiin vaihtoehtoista kriittistä tietoa Euroopan Unionin kehityksestä. VEU jakaa tietoa EU:sta ja sen päätöksenteosta sekä edistää kansalaiskeskustelua unionista.


title: Vaihtoehto EU:lle Tiedotuskeskus

text: Perustettaessa Vaihtoehto EY:lle -järjestöstä kasvoi Suomen laajin EY-jäsenyyttä vastustava liike. Järjestöön meni mukaan kansalaisliikkeiden ja puolueiden aktiiveja varsin laajalta pohjalta. Toisin kuin pienemmät vastaavat ryhmät VEU jatkoi toimintaansa hävityn kansanäänestyksen jälkeen. Vuonna 1996 se osallistui omalla listallaan Suomen ensimmäisiin europarlamenttivaaleihin saaden 47 687 ääntä (2,12%). VEU:n kymmenhenkisellä listalla oli ehdokkaita useista puolueista (mm. Sami Aaltonen, Thomas Wallgren ja Asser Siuvatti), mutta järjestön vasemmistoliittolaiset päättivät osallistua vaaleihin puolueensa omalla listalla. Yhdistys julkaisee neljä kertaa vuodessa ilmestyvää lehteä "Vaihtoehto EU:lle" (ISSN 1235-7189). Lehti aloitti vuonna 1992.


title: Jurassic Park (SNES)

text: Jurassic Park on Ocean Softwaren kehittämä ja julkaisema "Jurassic Park" -elokuvaan ja Michael Crichtonin romaaniin perustuva toimintaseikkailupeli. Peli julkaistiin Super Nintendo Entertainment Systemille vuonna 1993.


title: Jurassic Park (SNES)

text: Suurin osa pelistä pelataan ylhäältä päin muistuttaen "Zelda"-pelejä. Kun pelaaja menee rakennuksen sisään, kuvakulmaksi muuttuu ensimmäinen persoona. Peli yhdisti kaksi eri kuvakulmaa sekä 3D-pelaamisen neljännen sukupolven konsolille ja oli yksi ensimmäisiä pelejä jossa oli surround-ääni (Dolby Pro Logic).


title: Jurassic Park (SNES)

text: Pelissä pelaaja ohjaa Alan Grantia ja tarkoituksena on suorittaa tiettyjä tehtäviä ja paeta saarelta. Tehtäviä voivat olla "Velociraptorien" pesän tyhjentäminen munista tai bunkkerin generaattorin käynnistäminen, mikä mahdollistaa esimerkiksi porttien avaamisen ja sulkemisen. Ympäri saarta olevat hahmot voivat kommunikoidan pelaaja kanssa antamalla ohjeita, tosin jotkin neuvot ovat tahallisesti ilkeitä. Peli tukee SNES Mousea kun pelataan ensimmäisestä kuvakulmasta tai kun operoidaan tietokonepäätteitä. Pelin ääniraita koostuu erilaisista musiikeista, jotka vastaavat aluettä mitä pelaaja kulloinkin tutkii (paitsi kaksi "Tyrannosaurus rexiä", joilla on oma tunnusmusiikki). Pelin läpäisy vie yleensä 2–3 tuntia, tosin jotkut tehtävät – kuten kaikkien 18 raptorin munan kerääminen - voivat hidastaa pelaajan etenemistä. Pelissä ei ole mahdollista tallentaa, mutta mahdollisuuksia jatkaa pelissä kuolemisen jälkeen on rajattomasti. Niinpä pelaaja joutuu pelaamaan pelin yhdeltä istumalta läpi.


title: Jurassic Park (SNES)

text: Muita "Jurassic Park" -pelejä on tehty NES:lle, Game Boylle, Sega Mega Drivelle, Sega Game Gearille, DOS:lle ja Commodore Amigalle. Missään niistä ei ole samanlaista pelitapaa, vaikka ne sijoittuvat samaan tarinaan. Kaikki paitsi versiot Sega Genesikselle, Game Gearille and Sega CD:lle on kehittänyt ja julkaissut Ocean Software.


title: Lohko A jalkapallon Euroopan-mestaruuskilpailuissa 2008

text: Jalkapallon Euroopan-mestaruuskilpailujen 2008 lohkossa A pelasivat isäntämaan Sveitsin lisäksi edellisten kisojen finalisti Portugali, Tšekki sekä Turkki. Ottelut pelattiin Baselin ja Geneven kaupungeissa Sveitsissä. Turnauksen avausottelu pelattiin St. Jakob-Parkilla Sveitsin ja Tšekin välillä. Ottelu päättyi Václav Svěrkošin maalilla Tšekin 0-1 voitoksi. Sveitsin maalitykiksi siteerattu Alexander Frei loukkaantui ottelussa. Frei oli myös joukkueensa kapteeni. Sveitsiläisen uutistoimisto ATS:n mukaan tilanteessa Frein polven nivelsiteet vaurioituvat. Päivän toisessa ottelussa Portugali kohtasi Turkin. Pepe teki avausmaalin jo 17. minuutilla, mutta se vihellettiin paitsioksi. Portugali hukkasi ottelussa tukun maalintekopaikkoja, mutta onnistui silti saamaan kaksi hyväksyttyä maalia.


text: "Tilastossa ei ole merkitty näitä EM-kisoja"


text: Isäntäjoukkueena ilman karsintoja selvinnyt Sveitsi lähtee EM- kisoihin altavastaajana. Sveitsi on selvittänyt tiensä kaksiin edellisiin arvokisoihin. Harjoitusottelut olisivat voineet isänniltä sujua paramminkin. Vuoden 2006 MM- kisoissa hienosti peräti neljännesvälieriin selvinnyt Sveitsin harjoitusottelut viimeisen vuoden aikana ovat sujuneet osin alakanttiin, ja avainpelaajia on ollut sivussa loukkaantumisten vuoksi. Muun muassa hyökkääjät Alexander Frei ja Marco Streller sekä puolustaja Philippe Senderos ovat kärsineet jossakin vaiheessa loikkaantumisistaan. Joukkue tarvitsee kaiken kotiyleisön tuen, mikäli se halajaa jatkoon. Erityisesti sen puolustuspelin on toimittava täysin moitteettomasti.


text: 5 viimeistä ottelua:


text:
Karsintalohko:
Viime vuoden maaliskuussa Tšekin maajoukkueen tilanne vaikutti erittäin pahalta. Joukkue hävisi karsintapelin kotonaan Saksalle maalein 1-2 ja onnistui muutamaa päivää myöhemmin juuri ja juuri kaatamaan Kyproksen.Joukkueen tärkeimmät pelaajat ovat Chelsean maalivahti Petr Čech, puolustajat Tomáš Ujfaluši, joka on myös ryhmänsä kapteeni ja Marek Jankulovski sekä kärkimies Jan Koller. Joukkueen kovin menetys on keskikenttäpelaaja Tomáš Rosický. Viime EM-kisoissa Tšekki pelasi monien mielestä jopa viihdyttävintä jalkapalloa ja nousi kisojen aikana Portugalin kisojen ennakkosuosikiksi. Kisojen tulevan mestarin Kreikan puolustuskoneisto tyrehdytti kuitenkin Tšekin hyökkäykset ja näin sen taival päättyi välieriin Kreikan kukistettua sen 1-0. Suomi on kohdannut nykyisen Tšekin (ei Tšekkoslovakia) vain kolmesti; Tšekki on voittanut kaikka ottelut maalierolla 11-4.


text:
Karsintalohko:
Portugalin päävalmentajalla Luiz Felipe Scolarilla on erittäin rankka homma suoritettavanaan, jotta neljän vuoden takaisissa kotikisoissaan toiseksi sijoittunut Portugali on parhaassa mahdollisessa iskussa tämän kesän EM-lopputurnauksessa. EM karsinnoissa Portugali kärsi loukkaantumisista, eivätkä viela nuoret pelaajat onnistuneet aivan toivotulla tavalla paikkaamaan vanhempia ja kokeneempia tähtiä. Lohkokakkoseksi Puolan jälkeen jäänyt Portugali varmisti kisapassinsa pelaamalla viimeisellä kierroksella kotonaan maalittoman tasapelin Suomen kanssa. Saksan MM- kisojen jälkeen maajoukkueuransa lopettivat eniten maaotteluita pelannut Luís Figo sekä eniten maaottelumaaleja tehnyt Pauleta . Nuorella Portugalilla on kuitenkin kaikki mahdollisuudet aina loppuotteluun saakka.


text:
Karsintalohko:
Turkin edellinen visiitti arvoturnauksessa oli vuoden 2002 MM-kilpailuissa, ja tuloksena oli upea kolmostila. Fatih Terim on yksi turkkilaisen jalkapallon suurista nimistä, sillä mies johdatti maajoukkueen myös vuoden 1996 EM-lopputurnaukseen. Turkki sijoittui EM-karsintojen C-lohkossa toiseksi hallitsevan Euroopan mestarin Kreikan jälkeen. Turkki voitti kolme ensimmäistä karsinta-otteluaan päästämättä maaliakaan, mutta sen jälkeen esitykset ailahtelivat. Voitot kahdessa viimeisessä ottelussa Norjasta ja Bosnia-Hertsegovinasta varmistivat kuitenkin Turkin paikan EM-kisoissa. Monille yllätys oli, kun Terim pudotti joukkueesta tylysti ulos Turkin kaikkien aikojen parhaan maalintekijän, joka iski myös kuusi maalia karsinnoissa. On selvää, että nyt Turkki hakee Hakan Şükürille manttelinperijää ja siihen toimeen on monta vahvaa vaihtoehtoa. Turkki tulee taistelemaan Portugalin ja Tšekin kanssa puolivälierä paikasta.


text:
Ottelun merkitys: Ottelulla ei ollut sen suurempaa merkitystä. Ottelu oli kisojen avausottelu. Voitolla tie jatkoon totta kai helpottui. Otteluun ennakkosuosikkina lähti Tšekki, joka pystyikin voittoon Václav Svěrkošin 71. minuutin maalilla.
Sveitsi oli ennen tätä ottelua kohdannut Tšekkoslovakian arvoturnauksissa kerran. Vuoden 1934 MM-kisoissa Sveitsi hävisi Tšekkoslovakialle puolivälierissä maalein 3-2. Ottelun voittomaalin teki 82' minuutilla Oldřich Nejedlý.
Sveitsi ja Tšekki ovat viimeksi kohdanneet 18. elokuuta 1999 . Pelipaikkana oli Tšekissä sijaitseva Drnovice. Ottelu oli ystävyysottelu. Ottelu päättyi Tšekin 3-0 voittoon.


text: Ottelun paras pelaaja: Tomáš Ujfaluši


text: Ottelun merkitys: Portugali ja Turkki olivat ennen tätä ottelua kohdanneet kaksi kertaa arvoturnauksissa. Ensimmäinen kohtaaminen oli vuoden 1996 Euroopan-mestaruuskilpailuissa. Kisat pelattiin Englannissa, ja joukkueet kohtasivat alkulohkossa Nottinghamissa. Portugali voitti ottelun 1-0. Toisen kerran joukkueet kohtasivat neljä vuotta myöhemmin Alankomaiden ja Belgian isännöimässä EM-turnauksessa vuonna 2000. Portugali ja Turkki kohtasivat puolivälierissä, jonka Portugali voitti maalein 2-0.


text: Ottelun paras pelaaja: Pepe


text:
Ottelun merkitys: Tämän ottelun voittaja tulisi varmistamaan jatkopaikan.
Tšekki ja Portugali ovat kohdanneet arvoturnauksissa vain kerran, vuoden 1996 EM-kisoissa. Tšekki löi Portugalin puolivälierissä Karel Poborský maalilla 53 minuutin kohdalla.


text: Ottelun paras pelaaja: Cristiano Ronaldo


text: Ottelun merkitys: Portugalin voitettua Tšekin maalein 3-1, tämän ottelun merkitys muuttui. Jos:


text: Ottelun paras pelaaja: Arda Turan


text:
Ottelun merkitys: Ottelulla ei ole kummallekkaan joukkueelle merkitystä, sillä Portugali on jo varmistanut jatkopaikkansa ja Sveitsille alkulohkoon jääminen on jo varmaa Portugalin voittamien Tšekin ja Turkin kummankin kaadettua Sveitsi.
Ottelun paras pelaaja: Hakan Yakın


text: Ottelun merkitys: Kumpikin joukkue on voittanut Sveitsin yhdellä maalilla ja hävinnyt Portugalille kahdella maalilla, joten pisteiden sekä maalieron ollessa tasoissa voittaja menisi jatkoon. Tasapelin tultua peli ratkaistaisiin rankkarikisassa.


text: Ottelun paras pelaaja: Nihat Kahveci


text: 3 maalia


text: 2 maalia


text: 1 maali


title: Franz Bistricky

text: Franz Bistricky (26. heinäkuuta 1914 – 7. toukokuuta 1975) oli itävaltalainen käsipalloilija ja olympiamitalisti. Hän oli mukana Itävallan hopeaa voittaneessa joukkueessa Berliinin olympialaisissa 1936. Bistricky pelasi turnauksessa kahdessa ottelussa.


title: Károly Bartha

text: Károly Bartha (4. marraskuuta 1907 – 4. helmikuuta 1991) oli unkarilainen uimari, hän voitti pronssia 100 metrin selkäuinnista Pariisin olympialaisissa 1924 Yhdysvaltalaiskaksikon (Warren Paoa Kealohan ja Paul Wyattin) jälkeen ajalla 1,17.8.


title: Franz Brunner

text: Franz Brunner (21. maaliskuuta 1913 – 22. joulukuuta 1991) oli itävaltalainen käsipalloilija ja olympiamitalisti. Hän oli mukana Itävallan hopeaa voittaneessa joukkueessa Berliinin olympialaisissa 1936. Brunner pelasi turnauksessa kaksi ottelua.


title: Price Cobb

text: Price Cobb (s. 10. joulukuuta 1954) on yhdysvaltalainen autourheilija. Hän voitti vuoden 1990 Le Mansin 24 tunnin ajon John Nielsenin ja Martin Brundlen kanssa. Hän omisti myös tallin Indy Racing League-sarjasta Roberto Guerreron ja Jim Guthrien kanssa kausilla 1998 ja 1999. Hän on myös kirjoittanut useita kirjoja autourheilusta.


title: Price Cobb

text: Price työskentelee Madisonissa, Wisconsinissa Kelly Moss Motorsports -yhtiön tuotantopäällikkönä.


title: A (Andy Scott’s Sweet)

text: A on Andy Scott's Sweetin, joksi Sweet-yhtyettä tuolloin kutsuttiin, studioalbumi vuodelta 1992.


title: The Answer (Andy Scott's Sweet)

text: The Answer on Andy Scott's Sweetin albumi vuodelta 1995. Sweet-yhtye käytti nimestään tuolloin kyseistä muotoa erottuakseen Brian Connollyn erillisestä Brian Connolly's Sweet -yhtyeestä.Väistö, Perttunen 2003, s.98.


title: The Answer (Andy Scott's Sweet)

text: Vaikka levyä markkinoitiin uutena albumina, se sisältää pääasiassa vuoden 1992 "A"-albumin kappaleita sekä niiden uusia versioita.Väistö, Perttunen 2003, s.108.


title: Christine Brinker

text: Christine Brinker (s. 10. heinäkuuta 1980) on saksalainen skeetampuja, maailmanmestari ja olympiamitalisti.


title: Christine Brinker

text: Brinker on saavuttanut olympialaisissa pronssia Pekingissä 2008 ja maailmanmestaruuden Nikosiasta 2007 ja Mariborista 2009. Saman vuoden EM-kilpailuista Granadasta hän voitti hopeaa tuloksella 94.


title: Bakerloo Line

text: Bakerloo Line on Lontoon metron linja, joka avattiin vuonna 1906. Linjalla on 25 asemaa, joista 15 on maan alla. Se on seitsemänneksi käytetyin linja Lontoon metrossa. Linjaa on laajennettu moneen kertaan. Linjan tunnusväri on ruskea.


title: Bakerloo Line

text: Nykyinen Jubilee Linen osa Baker Streetiltä Stanmoreen kuului 30. huhtikuuta 1979 asti Bakerloo Lineen.


title: Lindita Kodra

text: Lindita Kodra (s. 11. toukokuuta 1962) on albanialainen pistooliampuja.


title: Lindita Kodra

text:
Kodra on saavuttanut kultaa Granadan EM-kisoissa 2007 25 metrin urheilupistoolissa yhteistuloksella 787,4
(584+203,4).


title: Tahir Salahov

text: Tahir Teymur oğlu Salahov (; s. 29. marraskuuta 1928) on azerbaidžanilainen taidemaalari. Hän syntyi Bakussa ja menetti lapsena isänsä Stalinin vainojen seurauksena.


title: Tahir Salahov

text: Salahov opiskeli Bakussa ja Moskovassa. Hän nousi suosioon niin yleisön kuin kriitikoidenkin keskuudessa jo 1950-luvun lopussa. Tuotantoon kuuluu muun muassa tunnettujen henkilöiden muotokuvia.


title: Tahir Salahov

text: Salahov sai Neuvostoliiton kansantaiteilijan ja Sosialistisen työn sankarin arvot sekä Neuvostoliiton valtionpalkinnon. Hän on useiden akatemioiden jäsen.


title: USS Ronald Reagan (CVN-76)

text: USS Ronald Reagan (CVN-76) on Yhdysvaltain laivaston Nimitz-luokan lentotukialus.


title: USS Ronald Reagan (CVN-76)

text: Alus tilattiin Northrop Grumman Shipbuildingin Newport Newsin telakalta Newport Newsistä Virginiasta. Sen köli laskettiin 12. helmikuuta 1998 ja alus laskettiin vesille 4. maaliskuuta 2001. Syyskuussa 2002 aluksen katapultin testaus saatiin päätökseen, mikä samalla vahvisti aluksen kyvyn laukaista lentokoneet ilmaan. Telakan piti aloittaa koeajot helmikuussa 2003, mutta erilaiset viivytykset kuten helmikuun lopulla tapahtunut tulipalo pakottivat siirtämään koeajojen alkamista. Toukokuussa aluksen miehistö saavutti toisen asteen valmiuden aluksen järjestelmien käytössä. Laivasto hyväksyi aluksen 20. kesäkuuta ja se otettiin virallisesti palvelukseen 12. heinäkuuta 2003 Norfolkin laivastotukikohdassa.


title: USS Ronald Reagan (CVN-76)

text: Alus maksoi 4,5 miljardia dollaria (vuoden 2011 arvolle muutettuna).


title: USS Ronald Reagan (CVN-76)

text: Alus lähti 27. toukokuuta 2004 Norfolkista ja se saapui 9. kesäkuuta Rio de Janeiroon ja 27. kesäkuuta Valparaisoon. Se osallistui 29. kesäkuuta Latinalaisen Amerikan ensimmäiseen monikansalliseen maihinnousuharjoitukseen (UNITAS), joka oli alkanut 24. kesäkuuta. Harjoituksessa oli osallistujia yhdestätoista maasta sekä tarkkailijat Kolumbiasta ja Meksikosta. Harjoituksesta vapauduttuaan alus jatkoi matkaansa ja se osallistui Perun laivaston mukana nelipäiväiseen sukellusveneidentorjuntaharjoitukseen, joka päättyi 5. heinäkuuta. Alus saapui uuteen kotisatamaansa San Diegoon Kaliforniaan 23. heinäkuuta oltuaan merellä kaksi kuukautta.


title: USS Ronald Reagan (CVN-76)

text: "Ronald Reagan" on lippulaivana tukialusosasto 7:ssä (CSG-7), jonka muut alukset ovat:


title: USS Ronald Reagan (CVN-76)

text: Laivasto-osaston lentoaseen muodostaa Tukialuslennosto 14, johon kuuluu F/A-18 Hornet-, EA-6B Prowler-, E-2 Hawkeye- ja C-2 Greyhound-koneita sekä SH-60 Seahawk-helikoptereita.


title: Central Line

text: Central Line on Lontoon metron linja, joka avattiin vuonna 1900. Linja on toiseksi käytetyin linja Lontoon metrossa. Lisäksi se on pisin metrolinjoista; sen pituus on 79 km. Linjan 49 asemasta 20 on maan pinnalla. Linjan tunnusväri on punainen.


title: Central Line

text: Vuonna 1891 perustettiin Central London Railway, jonka suunnitelmissa oli harjoittaa liikennettä Sheperd Bushin ja Bankin välillä. Linjaa laajennettiin vuosina 1894 ja 1899 ja linja avattiin yleisölle vasta 1900. Linja oli jo aloittaessaan operoimassa liikennettä sähkövetureilla. 1930-luvulla asemia ja tunneleita pidennettiin ja suurennettiin. Vuonna 1940 linja sai nelikiskosysteemiin: kaksi normaalia rautatiekiskoa ja kaksi virtakiskoa. Central Linella liikennöivät vuoden 1992 mallia olevat junat.


title: Central Line

text: Linjan asemat järjestyksessä lännestä itään :


title: Phil Samis

text: Philip Lawrence ”Phil” Samis (s. 28. joulukuuta 1928) on kanadalainen jääkiekkopuolustaja.


title: Phil Samis

text: Samis voitti vuonna 1945 St. Michael's Majorsin kanssa Memorial Cupin. Myöhemmin hän pelasi Oshawa Generalsissa, Toronto Maple Leafsissa (Stanley Cup -voitto 1948), Pittsburgh Hornetsissa ja Cleveland Baronsissa (Calder Cup -voitto 1951).


title: Phil Samis

text: Jääkiekosta vetäytymisensä jälkeen Samis työskenteli hammaslääkärinä.


title: Jean E. Sammet

text: Jean E. Sammet (23. maaliskuuta 1928 New York – 21. toukokuuta 2017) oli yhdysvaltalainen tietojenkäsittelytieteilijä. Hän loi FORMAC-ohjelmointikielen ja kuului myös COBOLin kehittäjiin. Hän julkaisi teoksen "Programming Languages: History and Fundamentals" (1969).


title: Jean E. Sammet

text: Jean Sammet syntyi New Yorkisa vuonna 1928. Hänen vanhempansa Harry ja Ruth Sammet olivat asianajajia, mutta Ruth oli jättänyt uransa mentyään naimisiin. Jean ja hänen nuorempi siksonsa Helen kävivät peruskoulunsa Manhattanin kouluissa.


title: Jean E. Sammet

text: Jean Sammet oli koulussa erityisen hyvä matematiikassa ja päätti aloittaa opiskelut Mount Holyoke Collegessa sen erinomaisen matematiikan osaston ansiosta. Valmistuttuaan Mount Holyokesta Sammet jatkoi Illinoisin yliopistossa Urbana-Champaignissa ja valmistui sieltä maisteriksi vuonna 1949. Hän opetti 1948–1951 matematiikan laitoksella.


title: Jean E. Sammet

text: Sammet aloitti syksyllä 1951 Metropolitan Life Insurance Company -vakuutsyhtiössä, missä hän harjoitteli vakuutusmatemaatikon tehtäviä varten. Harjoittelujakson aikana hän pääsi opiskelemaan reikäkorteilla toimivaa laskentatoimen konetta. Sammet innostui koneesta mutta hän ei päässyt työskentelemään sillä kovin kauaa. Hän ei kokenut normityötänsä palkitsevaksi ja lähti yrityksestä 1952. Sammet opetti 1952–1953 Barnard College ja tähtäsi matematiikan tohtoriksi. Hän kuitenkin päätti tuona aikana, ettei akateeminen ura ollut häntä varten.


title: Jean E. Sammet

text: Sammet pääsi 1953 Sperry Corporationille, jossa hän aloitti uransa ohjelmoijana 1955. Sperry teki tuohon aikaan yhteistyötä Remington Randin kanssa. Yritykset yhdistyivät 1955 ja muodostivat Sperry Randin. Sammetille tämä tarkoitti mahdollisuutta päästä työskentelemään UNIVAC I -koneella. Lisäksi Sammet tutustui Remington Randilla työskennelleeseen Grace Hopperiin.


title: Jean E. Sammet

text: Sammet nautti paljon ohjelmoinnista ja tietokoiden kanssa työskentelystä, että päätti etsiä uutta työpaikkaa. Sperryllä tietokoneita käytettiin vain tukitarkotuksiin. Hän haki Sylvania Electric Productsille. Työhaastattelussa kävi kuitenkin ilmi, että tehtävä ei ollut häntä varten. Haastattelija ohjasi Sammetin Sylvania ohjelmistokehitysvastaavan Carl Hammerin luokse. Hammer palkkasi Sammetin valvomaan MOBIDIC-projektia, jonka tehtävänä oli kehittää Yhdysvaltain asevoimien viestijoukoille tietokoneperheen.


title: Jean E. Sammet

text: MOBIDIC-johtajana Sammet pääsi toukokuussa 1959 edustamaan Sylvaniaa Pentagonissa pidettyyn tapaamiseen, jossa tutkittiin mahdollisuutta yleisen ohjelmointikielen luomiseen. Tapaamisen seurauksena luotiin CODASYL-niminen komitea. Sammet pääsi komitean alakomiteaan, jonka tarkoituksena oli etsiä olemassaolevien ohjelmointikielten vahvuuksia ja heikkouksia. Vaikka komitea ei itse onnistunut luomaan uutta kieltä, Sammet ja viisi muuta jäsentä viettivät vuoden 1959 lopulla kaksi viikkoa newyorkilaisessa hotellissa, jossa he työskentelivät lähes yhtäpäivää. Komitea hyväksyi tammikuussa 1960 heidän raporttinsa, minkä seurauksena Cobol-ohjelmointikieli julkaistiin.


title: Jean E. Sammet

text: Kun Sylvania ei onnistunut luomaan MOBIDIC-projektista saatuja tuloksia kaupalliseen tuotteeseen, Sammet päätti jatkaa uraansa toisessa yrityksessä. Hän vaihtoi 1961 IBM:lle, missä hän työskenteli ryhmässä, joka keskittyi kehittyneisiin ohjelmointitekniikoihin. Sammetin ensimmäisiä tehtäviä oli tutkia symbolien manipulointia. Hän sai tutkimuksissaan ajatuksen lisätä Fortraniin matemaattisia taitoja. Sen seurauksena hän kehitti Formacin.


title: Jean E. Sammet

text: IBM-uransa rinnalla Sammet alkoi tutkia ohjelmointikieliä ja kerätä niistä tietoa. Tutkimus johti artikkelisarjaan "Computers and Automation" -julkaisussa. Kustantaja Prentice Hall otti Sammetiin yhteyttä ja ehdotti kirjaa ohjelmoinnista. IBM lupasi tukea hanketta, ja kirjaprojekti alkoi vuonna 1965. "Programming Languages: History and Fundamentals" ilmestyi 1969, ja siitä tuli alan klassikkoteos.


title: Jean E. Sammet

text: Kirjaprojektin jälkeen Sammet jatkoi IBM:n liittovaltion järjestelmien osastolla. Hän tuki ja opasti IBM:n henkilökuntaa, jotka työskentelivät erilaisissa hallituksen projekteissa, kuten Nasan Apollo-ohjelmassa. Sammet jatkoi IBM:llä vuoteen 1988 asti, jolloin hän jäi virallisesti eläkkeelle.


title: Jean E. Sammet

text: Sammet sai vuonna 1989 Lovelace-palkinnon, ja hänet nimitettiin vuonna 1994 Association for Computing Machineryn fellow-jäseneksi.


title: Viron puolustusministeri

text: Puolustusministeri () on ministeri Viron puolustusministeriöstä (). Puolustusministeri on yksi tärkeimmistä hallituksen jäsenistä, jonka vastuualueena on huolehtiminen Viron turvallisuuspolitiikasta ja maan puolustusvoimista.


title: Viron puolustusministeri

text: Viron pääministeri valitsee hallitukseensa puolustusministerin. Nykyinen puolustusministeri on Jüri Luik, joka edustaa konservatiivista IRL-puoluetta.


title: Viron puolustusministeri

text: Kun virka perustettiin ensimmäisen kerran vuonna 1918, sitä kutsuttiin sotaministeriksi (). Nimi vaihdettiin puolustusministeriksi 1. huhtikuuta 1929, mutta jo vuonna 1937 virka oli taas nimeltään sotaministeri. Viron uudelleenitsenäistymisestä vuodesta 1991 saakka on puhuttu puolustusministerin virasta.


title: Circle Line

text: Circle Line on Lontoon metron metrolinja. Se on avattu vuonna 1884. Linja on kahdeksanneksi käytetyin Lontoon metrossa. Pituutta metrolinjalla on 22 kilometriä. Linjan tunnusväri on keltainen. Linjan jokaisella asemalla on vaihtomahdollisuus muihin linjoihin.


title: Circle Line

text: Linja tuli tunnetuksi Circle Linena vuonna 1949, kun se erotettiin Metropolitan Linesta ja District Linesta. Linja oli kuitenkin ollut Lontoon metron linjakartassa jo vuonna 1947.


title: Cecil Sandford

text: Cecil Charles Sandford (s. 21. helmikuuta 1928) on entinen brittiläinen ratamoottoripyöräilijä. Hän voitti maailmanmestaruuden 125-kuutioisten luokassa vuonna 1952 ja 250-kuutioisissa vuonna 1957.


title: Cecil Sandford

text: Sandford voitti Mansaaren TT-ajot niin ikään kahdesti.


title: Elephant & Castlen metroasema

text: Elephant & Castlen metroasema on asema Lontoon metron Bakerloo- ja Northern-linjoilla Southwarkin kaupunginosassa, Oyster-vyöhykkeiden 1 ja 2 rajalla. Asema toimii Bakerloon eteläisenä pääteasemana. Metroaseman vieressä sijaitsee Elephant & Castlen rautatieasema, jolta on yhteydet First Capital Connectin ja Southeasternin paikallisjuniin. Asemalla on kaksi sisäänkäyntiä. Laitureille kuljetaan joko hissillä tai kierreportaita.


title: Elephant & Castlen metroasema

text: Asema rakennettiin kahdessa osassa. City & South London Railwayn (nykyisin osa Northern Linea) asema avattiin 18. joulukuuta 1890, Baker Street & Waterloo Railwayn (nykyisin Bakerloo Line) 5. elokuuta 1906 viisi kuukautta muuta linjaa myöhemmin. Vaikka asemat kuuluivat eri yhtiöille, laitureiden välillä avattiin maanalainen yhteys 10. elokuuta 1906.


title: Elephant & Castlen metroasema

text: C&SLR:n asemarakennus oli vastaavanlainen kuin Kenningtonissa. Se rakennettiin osittain uudelleen 1920-luvulla, kun tunneleita uudistettiin. Se rakennettiin kokonaan uudelleen 1960-luvulla, kun sen viereen rakennettiin Elephant & Castlen ostoskeskus ja liikenneympyrä, ja toisen kerran 2000-luvun alussa. BS&WR:n alkuperäinen asema on sen sijaan säilynyt lähes ennallaan. Se on tyypillinen Leslie Greenin suunnittelema rakennus. Suurin muutos on rakennukseen lisätty moderni, lasiseinäinen laajennus.


title: Elephant & Castlen metroasema

text: Ensimmäinen metrossa syntynyt lapsi syntyi Elephant & Castlessa vuonna 1924. Lehdistön mukaan vauva sai etunimikseen Thelma Ursula Beatrice Eleanor (nimikirjaimet TUBE, Lontoon metron lempinimi). Tämä tarina osoittautui myöhemmin virheelliseksi: tyttö sai nimekseen Marie Cordery.


title: Elephant & Castlen metroasema

text: Asemaan kuuluu kaksi rakennusta maan pinnalla, jotka aseman läheisistä liikenneympyröistä pohjoisempi lähes erottaa toisistaan. Pohjoisempaan asemarakennukseen mennään sisään alkuperäisestä sisäänkäynnistä, mutta uloskäynti tapahtuu uuden laajennuksen kautta. Pohjoisesta asemarakennuksesta on suorempi reitti Bakerloo Linelle, ja eteläinen rakennus on lähempänä Northern Linen laitureita. Liukuportaita ei ole, vaan kummastakin asemahallista laitureille kuljetaan joko hisseillä tai pitkin jyrkkiä ja kapeita kierreportaita.


title: Elephant & Castlen metroasema

text: Elephant & Castle toimii myös kuljettajavarikkona. Lontoon metrolla onkin aseman yhteydessä olevassa toimistorakennuksessa hallintotilojen lisäksi kuljettajien lepo- ja majoitustiloja.


title: Brändö Villastad

text: AB Brändö Villastad oli osakeyhtiö joka perusti Helsingin Kulosaaressa sijaitsevan huvilakaupungin. Yhtiön perustamisasiakirjat vahvistettiin 15. kesäkuuta 1907. Sen perustajajäseninä olivat arkkitehdit Oscar Bomanson, Bertel Jung, Karl Lindahl, Armas Lindgren ja Lars Sonck. Lisäksi kuuluivat yhtiön pääosakkaisiin insinöörit Anders Kramer ja Rupert von Nandelstadh, Julius Stjernvall, kauppias Axel Ståhle ja johtaja Allan Granfelt. Aloitteentekijöinä olivat Sonck ja Granfelt.


title: Brändö Villastad

text: Helsinkiin oli 1880-luvulta lähtien syntynyt uusi asuinympäristötyyppi keski- ja yläluokkaan kuuluvien perheiden muuttaessa pois keskusta-alueilta vastaperustettuihin esikaupunkien huvilayhdyskuntiin, Oulunkylään, Pukinmäkeen, Kauniaisiin jne. Tässä yhteydessä oli myös arkkitehti Lars Sonck ensimmäisen kerran esittänyt ajatuksen huvilakaupungin perustamisesta Kulosaareen vuonna 1887. Ajatuksen Sonck oli saanut lääninarkkitehti Ferdinand Öhmanilta, joka suunnitteli huvilayhdyskuntaa Leppävaaraan. Brändö, eli siihen aikaan Palosaari, ostettiin Cronstedtien perikunnalta 230 000 markan kauppahinnasta. Kauppaan sisältyi pinta-alaltaan 110 ha:n suuruinen saari, sekä lisäksi 30 ha:n alue Kivinokasta.


title: Brändö Villastad

text:
Ensimmäisen tonttijakokartan alueelle laati arkkitehti Lars Sonck, ja se valmistui vuoden 1907 elokuussa. Jo ensimmäisen vuoden aikana yhtiö oli myynyt alueelta 56 tonttia ja vuonna 1908 oli valmiina 453 tontin tonttijakokartat.
Huvilakaupungin suunnitteluperiaatteisiin kuului muun muassa avoin rakennustapa, tiestön suunnittelu maaston korkeuskäyrien mukaan ja maaston ja luonnon hyväksikäyttö kaavoituksessa kaavamaisen asemakaavaruudukon sijaan.


title: Brändö Villastad

text: Lars Sonckin tonttijakosuunnitelma oli laadittu näiden periaatteiden mukaisesti. Rannan suuntaisella tieverkolla, joka vielä nykyään on Sonckin jakosuunnitelmasta parhaiten säilynyt osa, tehtiin mahdolliseksi suunnata mahdollisimman monet tontit edullisimmin valoon ja näköalaan nähden ja ranta-alueella olevat tontit oli tarkoitettu rakennettaviksi huvilamaisesti. Julkiset rakennukset oli sijoitettu muuta ympäristöä korkeammalle maisemassa kiintopisteiksi. Vapaamuurarien kallio oli jo Sonckin ensimmäisessä suunnitelmassa aksiaalisen sommitelman avulla yhteydessä saaren ehkä merkillisimpään luonnonmuodostelmaan, saaren eteläosassa sijaitsevaan laguunimaiseen sisälahteen (Gloet).


title: Brändö Villastad

text: Vuonna 1909 Sonckin suunnitelmaa tarkistettiin, sillä alueella haluttiin pienentää tonttikokoa ja saada enemmän myytäviä tontteja. Tässä Sonckin laatimassa myöhemmässä suunnitelmassa on keskusta-alue saanut selvästi kaupunkimaisen leiman ja teiden asemasta ovat kadut niille kuuluvine tehokeinoineen tulleet vallitseviksi. Edellinen suunnitelma on huvilakaupunkimainen, vapaamuotoinen tasaisesti jakautuva puutarhakaupunki, jälkimmäisessä on jo keskusta-aluetta.


title: Brändö Villastad

text:
Huvilakaupunkisuunnitelmaan liittyi jo alun perin korkeatasoisten julkisten palvelujen rakentaminen, joiden avulla Kulosaarta myytiin varakkaille kaupunkilaisperheille. Palvelujen toteuttaminen mahdollistettiin yhtiön ottamilla lainoilla ja osakepääoman korotuksilla.
Yhtiön vaikein ja taloudellisesti raskain tehtävä oli ensimmäisten vuosien aikana alueen katuverkon rakentaminen Vuoteen 1909 mennessä oli katuja rakennettu kaikkiaan kuusi kilometriä. Leveiden ja väljästi mitoitettujen katujen rakentamiseen liittyi Kulosaaressa laajat istutus- ja pengerrystyöt.


title: Brändö Villastad

text: Myös kunnollisten liikenneyhteyksien järjestäminen saarelle jäi Kulosaari-yhtiön tehtäväksi. Toisin kuin pohjoisilla ja läntisillä esikaupunkialueilla, joissa uudet esikaupunkiyhdyskunnat olivat poikkeuksetta syntyneet radan varteen, Kulosaari oli meren ympäröimä saari, johon ei ollut olemassa valmiita liikenneyhteyksiä. Kun Helsingin kaupunki suhtautui kielteisesti sillan rakentamiseen Sörnäisistä Kulosaareen, päätettiin liikennekysymys ratkaista raitiolinjan ja lautan avulla. Vuonna 1908 yhtiö rakennutti tien Pääskylänrinteestä Sörnäisten niemeen sekä Sörnäisiin laiturit lauttaliikennettä varten.


title: Brändö Villastad

text: Verrattuna muihin esikaupunkien huvilayhdyskuntiin, muodostui yhdyskuntateknisen huollon laatu Kulosaaressa jo varhaisessa vaiheessa poikkeuksellisen korkeatasoiseksi. Raitiotie Pääskylänrinteestä Sörnäisiin valmistui vuonna 1910 ja raitiotie Kulosaareen saatiin vuonna 1911. Tällöin esitettiin myös ensimmäisen kerran rohkea ajatus Kulosaaren raitiotien jatkamisesta Sipooseen ja mahdollisesti Porvooseen saakka. Esikuvana oli Kööpenhaminan esikaupunkilinja Sundiin. Pohjoisen vaihtoehdon eräänä lähtökohtana oli taas Heli-radan tapainen poikittaissähkörata, jonka päätepisteinä olisivat olleet Malmin esikaupunkiasema ja Porvoo.


title: Brändö Villastad

text: Myös sillan rakentamiseen tulevaisuudessa varauduttiin siten, että tonttien omistajat sitoutuivat tonttien luovutusehdoissa osallistumaan sillan kustannuksiin kun silta olisi valmistunut. Sovittu hinta oli 50 p tonttineliömetriä kohti. Helsingin kaupunki taipui sillan rakentamiseen vasta vuonna 1917 ja silta valmistui kaksi vuotta myöhemmin.


title: Brändö Villastad

text: Vuoteen 1909 mennessä oli Kulosaareen rakennettu noin 40 huvilaa. Puhelinkeskus valmistui samana vuonna ja sähkösopimus Helsingin kanssa solmittiin vuonna 1911. Tällöin Kulosaareen saatiin myös katuvalot. Kunnallistekniikan rakentaminen saarelle aloitettiin vuonna 1915. Muuten suuri osa muista vuosisadan vaihteessa perustetuista pientaloalueista oli ilman kunnallistekniikkaa vielä 1970-luvun alussa.


title: Brändö Villastad

text: Asutuksen kasvaessa Kulosaaresta muodostui vähitellen omatoiminen ja itsenäinen yhdyskunta. Asukkaat olivat sivistyneistöä ja varakasta keski- ja yläluokkaa, arkkitehteja, insinöörejä, tehtailijoita jne. Koulu aloitti toimintansa vuonna 1912 ja oma koulurakennus valmistui vuonna 1915.


title: Brändö Villastad

text:
Pääpiirteissään oli Kulosaaren huvilakaupunki muovautunut valmiiksi 1920-luvun alkuun mennessä, jolloin Kulosaari erkani Helsingin pitäjästä itsenäiseksi kunnaksi. Alueen asukasluku oli tällöin 1 051 henkilöä.
Alueen suurisuuntainen julkisten alueiden ja rakennusten rakentamisohjelma toteutettiin pääpiirteissään vuosina 1916-17. Elettiin taloudellista nousukautta, johon liittyivät myös yhtiön suunnitelmat tiiviimmästä ja kaupunkimaisemmasta asutuksesta saaren keskiosiin. Mikäli nämä suunnitelmat olisivat toteutuneet, olisi Kulosaaresta muodostunut Suomessa ainutlaatuinen yhtenäisesti toteutettu jugend-kaupunki.


title: Brändö Villastad

text: Uuden asemakaavan tehokkaammin rakennettua keskustaosaa varten laati arkkitehti Bertel Jung vuonna 1917 Sonckin jakosuunnitelman pohjalta. Todennäköisesti virike asutuksen tiivistämiseen saatiin Saarisen Munkkiniemi–Haaga-suunnitelmasta. Tältä osin Jungin kaava jäi kuitenkin toteutumatta. Sen sijaan Kluuvin akseli on pääpiirteissään toteutunut siinä muodossa miksi se hahmottui Jungin kaavassa. Valmistuttuaan Kulosaari oli nimensä veroinen puutarhakaupunki. Alueen puistojen rakentaminen samoin kuin teiden varsien istuttaminen liittyi laajamittaiseen maisemanhoito- ja istutussuunnitelmaan. Kulosaarelaisen metsänhoitaja Arvid Lampénin aloitteesta perustettiin muun muassa Herttoniemeen taimisto. Sinne istutettiin tuhansia männyntaimia sekä ulkomaisia puulajeja, joita käytettiin alueen puistojen ja teidenvarsien istuttamiseen. Alueelle toteutetuista julkisista rakennuksista olivat tärkeimmät Brändö-paviljonki (Kasino) ja Rantahotelli, jotka saivat hallitsevan aseman kaupunkikuvassa. Niiden rakentaminen tapahtui samanaikaisesti kuin Kluuvinlahden ranta ympäristöineen muokattiin edustavaksi rantapuistoksi vuosina 1916-17. Kulosaaren kesäiseen elämään kuuluivat myös uimalaitos ja venesatama ja rantapuiston viereen rakennetut tenniskentät ja tennishalli.


title: Brändö Villastad

text: Seurakunta kuten aikanaan koulukin toimi ensimmäiset vuodet vuokratuissa tiloissa tavallisessa asuinhuvilassa. Kirkko ja kellotapuli valmistuivat 1930-luvulla. Erikoisuutena eli että seurakunnalla oli oma hautausmaa, joka perustettiin saarelle (Leposaari).


title: Brändö Villastad

text: Helsingin kaupunkiin Kulosaaren huvilakaupunki liitettiin suuressa alueliitoksessa vuonna 1946, mikä Kulosaaressa ei tapahtunut ilman vastustusta. Rakentamatta jääneille alueille vahvistettiin vuonna 1959 prof. Olli Kivisen asemakaava, jonka mukaan Kulosaaren nykyinen kerrostaloalue on toteutunut.


title: Brändö Villastad

text:
Kulosaaren rakentamisessa myös yksityisten huviloiden arkkitehtoninen laatu muodostui poikkeuksellisen korkeatasoiseksi, kuuluihan huvilayhdyskunnan perustajiin maan nimekkäimpiä arkkitehteja. Kulosaaren perustamisessa mukana olleista arkkitehdeista ainakin Sonck, Lindgren, Jung ja Bomanson muuttivat perheineen saarelle asumaan ja osallistuivat sekä yksityisten huviloiden että julkisten rakennusten suunnitteluun.
Samana vuonna kuin Sonckin ensimmäinen tonttijakosuunnitelma valmistui, yhtiö järjesti talviasuttavien huviloiden piirustuskilpailun. Kilpailuun lähetettiin kaikkiaan 28 ehdotusta. Tällaisella yleisellä arkkitehtuurikilpailulla pyrittiin etsimään erityisesti huvilakaupunkiin soveltuvia rakennustyyppejä ja löytämään uusia pohjaratkaisuja. Kilpailuehdotuksia arvosteltaessa pantiin erityistä painoa huoneiden valoisuudelle, näköalalle, samoin kuin vapaalle pohjaratkaisulle. Kallioinen ja jyrkkä maasto toi huviloiden ja puutarhojen suunnitteluun omat erityispiirteensä.


title: Brändö Villastad

text: Tyylillisesti muodostui Kulosaaresta verrattain yhtenäinen jugend-henkinen huvilakaupunki. Ulkoasultaan Kulosaareen rakennetut huvilat erosivat vanhempien huvila-alueiden kuten Meilahden ja Eläintarhan cottage- ja sveitsiläistyylisistä huviloista muun muassa siinä, että koristeellisten julkisivuaiheiden käyttö väheni ja rakennukset tulivat muodoltaan kuutiomaisiksi. Koristelu keskitettiin tavallisesti harvoihin yksityiskohtiin samalla kun talon kokonaishahmolle pantiin entistä enemmän painoa.


title: Brändö Villastad

text: Pohjaratkaisuiltaan huvilat oli suunniteltu varakkaan keski- ja yläluokan tarpeisiin ja suurin osa Kulosaaren huviloista olikin yhden perheen huviloita. Kulosaaren yläluokkainen luonne korostui siinä, että alueelta puuttuivat kokonaan muilla vuosisadan alussa syntyneillä huvila-alueilla yleiset suuret vuokrahuvilat.


title: Brändö Villastad

text: Saarelle suunnitellusta tiiviimmästä kaupunkirakenteesta toteutuivat vain Ribbingshofin rivitalot sekä asuinkerrostalo Domus. Ribbingshofin Kluuvin akseliin nousevaan rinteeseen vuosina 1916-17 rakennetut rivitalot olivat Suomen ensimmäiset. Niissä on toisessa viisi viiden huoneen ja keittiön asuntoa, toisessa taas kahdeksan kolmen tai neljän huoneen ja keittiön asuntoa. Asunnot on sijoitettu kolmeen kerrokseen niin, että myös ullakkokerroksessa on asuinhuoneita. Toinen rakennuksista on pohjaratkaisultaan erityisen mielenkiintoinen, sillä se on eräänlainen kaksoisrivitalo. Rakennuksen runkosyvyys on 11 m. Läpimeneviä asuntoja ei ole, vaan rakennus on jaettu pitkittäissuunnassa kahteen osaan, jonka kummallakin puolella on neljä itsenäistä asuntoa omine sisäänkäynteineen.


title: Brändö Villastad

text: Vuosina 1915-1916 valmistunutta Domusta, joka oli toteutettu arkkitehti Thomén toimistossa työskennelleen arkkitehti J.S. Sirénin laatimien piirustusten mukaan, laajennettiin vuonna 1917 pohjois- ja eteläsiivillä. Sen sijaan suunnitelma korttelin täydentämisestä umpikortteliksi ei toteutunut.


title: Alive And Gigging

text: Alive And Gigging on Andy Scott's Sweetin livealbumi, joka nauhoitettiin Hannoverissa Saksassa marraskuussa 1991 ja julkaistiin 1995. Myös video samasta konsertista on olemassa.


title: Ed Sandford

text: Ed Michael Sandford (s. 28. elokuuta 1928) on entinen kanadalainen jääkiekkoilija. Hän voitti vuonna 1947 Ontario Hockey Associationin parhaalle pelaajalle myönnettävän Red Tilson Trophyn.


title: Ed Sandford

text: Sandfordin pitkäaikaisin NHL-seura oli Boston Bruins, jossa hän aloitti vuonna 1947. Myöhemmin hän pelasi lyhyesti myös Detroit Red Wingsissä ja Chicago Blackhawksissa. Hän oli 1950-luvulla mukana viidessä perättäisessä NHL-tähdistöottelussa.


title: Stolitshnaja (albumi)

text: Stolitshnaja on suomalaisen Folkswagen -yhtyeen CD-R-albumi ja kaikkiaan ensimmäinen äänite. Se julkaistiin 29. marraskuuta 2001. Yhtye oli tuolloin vielä duo, jonka muodostivat Timo Munne ja Suonna Kononen.


title: Stolitshnaja (albumi)

text: Kaikki kappaleet sovittanut Folkswagen.


title: Glitz, Blitz And Hitz

text: Glitz, Blitz and Hitz on Andy Scott's Sweetin vuonna 1996 julkaistu studioalbumi, jolla yhtye versioi uudelleen vanhoja Sweet-klassikoita.


title: Matkaselän asemalla

text: Matkaselän asemalla on suomalaisen Folkswagen -yhtyeen esikoisalbumi, joka julkaistiin 15. joulukuuta 2003.


title: Matkaselän asemalla

text: Kaikki kappaleet sovittaneet Folkswagen ja vierailevat muusikot.


title: Shahar Pe'er

text: Shahar Pe'er (Hep.: שחר פאר, s. 1. toukokuuta 1987 Jerusalem, Israel) on israelilainen tennispelaaja.


title: Shahar Pe'er

text: Shahar Pe'er oli vuoden 2011 tammikuun kaksinpelin maailmanlistan 11:nnella sijallaan korkeimmalle koskaan rankattu israelilaispelaaja. Hän oli korkeimmillaan nelinpelin maailmanlistalla sijalla 14 toukokuussa 2008. Ammattilaisena hän on pelannut vuodesta 2004 lähtien. Palkintorahoja hän on tienannut urallaan yli 4,5 miljoonaa dollaria. Urallaan hän on voittanut kuusi WTA-kiertueen turnausta kaksinpelissä ja kolme nelinpelissä. Grand Slam -turnauksissa hänen parhaat saavutuksensa ovat puolivälieriin pääsy vuoden 2007 Australian sekä Yhdysvaltain avoimissa.


title: Allen Sapp

text: Allen Sapp OC (2. tammikuuta 1928 – 28. joulukuuta 2015) oli kanadalainen taidemaalari. Hänet tunnetaan maan alkuperäiskansoja ja reservaattien elämää kuvaavista töistä.


title: Allen Sapp

text: Sapp oli itse cree. Hänet nimitettiin Kanadan ritarikunnan upseeriksi vuonna 1986. Vuonna 1975 hänet valittiin Kanadan kuninkaalliseen taideakatemiaan, ja vuonna 1985 hän sai Saskatchewan Order of Meritin.


title: Allen Sapp

text: Vuonna 2003 Sapp sai David Bouchardin kirjoittaman lastenkirjan "The Song Within My Heart" kuvituksesta Kenraalikuvernöörin palkinnon.


title: Finnoil

text: Finnoil oli suomalainen öljy-yhtiö ja huoltoasemaketju. Yhtiön perusti E-liikkeen keskusyhtiö Osuustukkukauppa vuonna 1964 nimellä "E-Öljyt". E-kirjain viittasi ns. edistysmieliseen osuustoimintaan. Se ylläpiti "E-huoltamojen" ketjua, joista ensimmäiset olivat turkulaisen vuonna 1963 ostetun Fuel-yhtiön peruja. Tunnuksena oli punainen ja valkopunareunainen, venytetty kuusikulmio, jonka sisällä oli valkoinen E-liikkeen kirjain.


title: Finnoil

text: Yhtiön nimeksi oli viime hetkiin saakka ollut vaihtoehtona OTK:n rautakaupparyhmästä Renlundista johdettu R-Öljyt. OTK:ssa oli pohdittu myös mahdollisuutta ottaa käyttöön muissa pohjoismaissa toimineen osuustoiminnallisen "OK-Oljekonsumenterna" -öljy-yhtiön nimi. Muista öljy-yhtiöistä poiketen E-Öljyt ei houkutellut asiakkaita kylkiäisillä eikä suuren maailman tyylisillä myynninedistämiskampanjoilla, vaan OTK luotti jäsentensä ostouskollisuuteen, mikä säilyikin paljolti jäsenalennusten ansiosta.


title: Finnoil

text: Neste tuli vähemmistöosakkaaksi 1971. Vuonna 1973 Gulf jätti Suomen markkinat, jolloin E-Öljyt hankki siltä vajaat sata jakelupistettä. E-huoltamot tarjosivat TI- eli Tee Itse -halleilla mahdollisuuden omaan autonkorjaukseen. 1970-luvun lopulla E-huoltamojen määrä ylitti kahdensadan ja yhtiön markkinaosuus oli 12 % bensiinikaupasta. Vuodesta 1980 E-Öljyt toimitti Nesteen polttoaineet kymmenen vuoden ajan myös Suomalaiselle Energiaosuuskunnalle (SEO). Kaikkia SEO-yrittäjiä eivät kylläkään miellyttäneet punaisten työväen osuusliikkeen autojen säännölliset vierailut.


title: Finnoil

text: Yhtiön ja huoltamoketjun nimi muuttui Finnoiliksi vuonna 1984, kun Neste hankki yhtiöstä enemmistöosakkuuden. Finnoil oli Nesteen voiteluaineosaston käyttämä, vuonna 1960 rekisteröity nimi, Nesteelle se oli päätynyt tamperelaisen Autorin mukana. Finnoilin tunnukseksi tuli bensiinipistoolin näköiseksi tyylitelty F-kirjain, jossa oli bensiinipisara.


title: Finnoil

text: OTK:sta Ekaksi muuttunut yrityssaneeraukseen päätynyt osuuskunta myi Nesteelle loput Finnoilin osakekannasta tammikuussa 1992 ja yhtiö sulautettiin Kesoilin ja Unionin ohella Nesteeseen. Lopetushetkellä Finnoililla oli yli 200 osittain vanhentunutta huoltoasemaa ja ketjun markkinaosuus oli pudonnut 8,5 prosenttiin. Uusi omistaja alkoi muuttaa Finnoil-asemia Neste Kide -asemiksi.


title: Andrew Sarris

text: Andrew Sarris (31. lokakuuta 1928 – 20. kesäkuuta 2012) oli yhdysvaltalainen elokuvakriitikko, joka oli etniseltä taustaltaan kreikkalainen. Hän popularisoi maassaan auteurteorian.


title: Andrew Sarris

text: Sarris julkaisi esimerkiksi teoksen "The American Cinema: Directors and Directions 1929-1968" (1968). Hän kirjoitti "The New York Observeriin" sekä "The Village Voiceen" ja työskenneli professorina Columbian yliopistossa.


title: Andrew Sarris

text: Sarris oli naimisissa kriitikkokollegansa Molly Haskellin kanssa. Sarris kuoli kesäkuussa 2012 Pyhän Luukkaan sairaalassa.


title: Vihtori Kivioja

text: Vihtori ”Vikki” Kivioja on kuvitteellinen mieshenkilö Väinö Linnan kirjasarjassa Täällä Pohjantähden alla. Hän on viinatrokari ja hevoskauppias, joka tutkii kirjassa hevosten hampaistoja. Suomen sisällissodassa hän ei kuulu punakaartiin, vaikka näitä auttaakin monessa asiassa, esimerkiksi teurastamalla takavarikoidun sian – joten hän saa olla vapaana. Toisaalta hänen poikansa Lauri joutuu pakenemaan, koska on kuulunut punaisiin aseellisena sotilaana. Kirjan kolmannessa osassa Vikki on yhä elossa, ja ”menee maha pystyssä pitkin tietä ja ottaa ryypynkin jos tarjotaan”.


title: Ilmari Salpakari

text: Ilmari Salpakari on Väinö Linnan "Täällä Pohjantähden alla" -romaanisarjassa esiintyvä fiktiivinen sotilas. Hän on Ellen ja Lauri Salpakarin ainoa poika.


title: Ilmari Salpakari

text: Ilmarin isän Lauri Salpakarin tultua valituksi kirkkoherraksi poika on noin 5–6-vuotias. Pappilan torppari Jussi Koskela käy noutamassa Ellen Salpakarin sekä lapset Ilmarin ja Ainon pitäjän rautatieasemalta, kun perheen isä on saanut välttämättömät muuttoon liittyvät valmistelut pappilassa tehdyiksi. Jo matkalla asemalta pappilaan Jussi panee merkille Ilmarin levottoman käytöksen ja sen, ettei äidin käskyillä ja kielloilla ole poikaan juuri minkäänlaista vaikutusta. Myöhemmin Ilmari ja Aino käyvät oppikoulua Helsingissä ja asuvat enonsa luona. Ennen ensimmäistä maailmansotaa Ilmari ehtii aloittaa opinnot Helsingin yliopistossa, ja vaikka hänen lukunsa ovat kesällä 1914 vielä pahasti kesken, pappilan palvelusväki kutsuu häntä "maisteriksi".


title: Ilmari Salpakari

text: Helmikuussa 1915 Ilmari ilmestyy yllättäen kotiinsa ja ilmoittaa lähtevänsä jääkärikoulutukseen Saksaan. Vanhempiensa epäilyihin ja varsinkin isänsä estelyyn Ilmari vakuuttaa päätöksensä olevan peruuttamaton. Hän palaa Suomeen sisällissodan lopulla luutnanttina ja hänet nimitetään Artturi Yllön ehdotuksesta pitäjän komendantiksi. Aluksi Ilmari kieltäytyy tehtävästä jyrkästi, koska se saattaisi haitata hänen etenemistään sotilasuralla, mutta lopulta hän suostuu tehtävään, kun hänelle on luvattu sen olevan mahdollisimman lyhytaikainen.


title: Ilmari Salpakari

text: Komendanttina hän johtaa pitäjän punaisten teloituksia. Hän on teloituskomennuskunnan johtajana mukana valkoisten kenttäoikeuden kuolemaan tuomitsemien Halmeen, Koskelan Aleksi ja Aku -veljesten, Laurilan Anttoon, Ylöstalon, Silanderin sekä muiden Pentinkulman punaisten teloituksissa. Suhtautumisessaan punakaartilaisten rankaisemiseen Ilmari on kylmän suoraviivainen: "Heihin on tarttunut ryssän haju ja se riittää. En ole juossut pitkin Lockstedtin nummia ja kyhjöttänyt Kuurinmaan suossa sen vuoksi että tulisin tänne pohtimaan maanpettureiden armahtamista." Toisaalta Ilmari pelastaa Susi-Kustaan hengen, vaikka valkoisten esikunnassa on oltu vahvasti sitä mieltä, että Kustaa olisi ammuttava varoitukseksi muille, varsinkin siksi, että hän on tehnyt pidätettäessä aseellista vastarintaa. Toisin kun esikunnan jäsenet, Ilmari näkee Kustaan asiassa koomisen puolen, ja Kustaa määrätään kaivamaan hautaa teloitetuille Preeti Leppäsen ja Otto Kivivuoren kanssa.


title: Ilmari Salpakari

text:
Sodan jälkeen Ilmari menee naimisiin; häät pidetään samana päivänä, jolloin Jussi Koskela haudataan. Perhe-elämä osoittautuu vaikeaksi ja miestään huomattavasti nuoremmalle Laura-vaimolle tuskalliseksi; jäätyään kerran kiinni syrjähypystä Ilmari ei osoita pienimpiäkään merkkejä katumuksesta. Varusmiesten kouluttajana Ilmari on kova ja tunteeton, ja hänen määräämänsä rangaistukset hipovat säännöllisesti hänen valtuuksiensa ylärajoja. Ilmari käy syömässä upseerikerholla, mutta oleskelee siellä muutoin hyvin vähän. Kieltolaista huolimatta kerhossa nautitaan runsaasti alkoholia. Ilmari juo harvoin, mutta alkuun päästyään hän juo uskomattomia määriä ja muuttuu humaltuessaan entistäkin koppavammaksi ja riidanhaluiseksi. Toisten upseerien suuttuessa Ilmari vastaa kylmästi: "Ken on loukkaantunut, valitkoon aseet."
Nils-Börje Stormbomin mukaan Väinö Linna on piirtänyt Ilmari Salpakarissa vakuuttavan kuvan suomalaisesta fasistista, joka näkee ihanteensa Benito Mussolinissa ja myöhemmin myös Adolf Hitlerissä. 1920-luvun sisäpoliittisen kuohunnan aikana Ilmari julistaa huolestuneelle isälleen ja ihailevalle äidilleen, että maa on hunningolla ja että turmeltunut demokratia – etunenässään presidentti K. J. Ståhlberg, josta Ilmari poikkeuksetta käyttää äärioikeiston antamaa haukkumanimeä "herra Plootuvuori" – on hyvää vauhtia tuhoamassa kaiken sen pyhän, jonka puolesta jääkärit ja Suomen valkoinen armeija olivat taistelleet. Ilmari on sen kehityksen henkilöitymä, joka johti Lapuanliikkeeseen ja Mäntsälän kapinaan. Ilmari hyväksyy varauksetta K. J. Ståhlbergin kyydityksen lokakuussa 1930. Mäntsälän kapinan jälkeen Ilmari erotetaan suojeluskuntajärjestöstä ja siirretään takaisin armeijaan. Hieman ennen talvisodan syttymistä Ilmari ylennetään everstiluutnantiksi.


title: Ilmari Salpakari

text: Ilmari osallistuu jatkosotaan majurina ylentyen everstiksi saakka. Hänellä on lähettinään/sotilaspalvelijanaan Rautala-niminen sekatyömies, joka puhuu ronskisti. Kyseessä on alun perin tilapäiseksi tarkoitettu komennus, mutta Ilmari määrää Rautalan vakituiseksi, koska häntä kiinnostaa, jopa viehättää, tämän jurous ja karkea käytös. Ilmarin tiedustellessa Rautalan taustaa käy ilmi, että tämä on ollut siviilissä koditon kulkumies, jolla ei ole tietoa edes äidistään; hän on lähtöisin jostakin lastenkodista. Eversti Salpakari haavoittuu vaikeasti kesällä 1944 tykistökeskityksessä. Hänen jalkansa joudutaan amputoimaan ja leikkaus onnistuu verensiirron ansiosta, mutta haavoittuessaan hän on saanut ruumiiseensa vaikeita sirpalevammoja, joihin hän menehtyy sotasairaalassa. Hänet haudataan syntymäkaupunkiinsa Helsinkiin.


title: Ilmari Salpakari

text: Jaakko Rinteen mukaan Ilmari Salpakarin elämänvaiheissa on yhtäläisyyksiä jääkärikenraalimajuri Einar Vihman elämään, joka myös oli papin poika ja kaatui Talin–Ihantalan taistelussa. Matti Lukkari taas on huomannut Salpakarin ruhjoutunen jalan irtileikkaamisen muistuttavan jääkärieverstiluutnantti Viljo Laakson haavoittumisesta kerrottua tarinaa.


title: Arvo Töyry

text: Arvo Töyry on kuvitteellinen hahmo talollisen poikana ja myöhemmin talollisena Väinö Linnan kirjasarjassa Täällä Pohjantähden alla. Hänen isänsä on Kalle Töyry. Arvo osallistuu Suomen sisällissotaan valkoisten puolella, vangitsee punaisia ja osallistuu muun muassa Anton Laurilan ja Uuno Laurilan teloituksiin. Jatkosodassa hän on yhä suojeluskunnassa, ja muun muassa osallistuu rintamalta karanneen Siukolan Aarnen etsintöihin.


title: Arvo Töyry

text: Arvo menee naimisiin mahtavan Haukkalan talon tyttären kanssa.


title: Arvo Töyry

text: Hänellä on kaksi nuorempaa veljeä Aaro ja Ensio, joista ensin mainittu pääsee naapuripitäjään suuren talon kotivävyksi ja katoaa tarinasta. Ensio taas ottaa perintöosansa autona ja ryhtyy taksiautoilijaksi. Hän katoaa tarinasta hiukan ennen sotaa muutettuaan muualle.


title: Ockelbo (moottorikelkka)

text: Ockelbo oli ruotsalainen moottorikelkkamerkki, jota valmistettiin vuosina 1963-1993. Tehdas oli Euroopan suurin moottorikelkkavalmistaja 1980-luvun alkupuolella.


title: Ockelbo (moottorikelkka)

text: Ockelbo Industrin perustivat Erik Lundgren, Valdemar Lindström, Eskil Karlsson sekä Tage Lindström vuonna 1963. Tehdas toimi Ockelbon kylän meijerillä. Ockelbo oli ensimmäinen eurooppalainen moottorikelkkavalmistaja ja ensimmäisenä vuonna valmistettiin 149 kelkkaa. Vuonna 1967 tehdas toi markkinoille maailman ensimmäisen kaksitelaisen moottorikelkan ja seuraavana vuonna ensimmäisen 60 senttimetriä leveällä telalla varustetun kelkan.


title: Ockelbo (moottorikelkka)

text: Tehdas suljettiin vuonna 1989. Ockelbo 8000 -mallia valmistettiin kuitenkin vielä vuosina 1992–1993.


title: Albert Marre

text: Albert Marre (25. syyskuuta 1925 – 4. syyskuuta 2012) oli yhdysvaltalainen teatteriohjaaja. Hän voitti musikaalilla "Mies la Manchasta" parhaan musikaaliohjauksen Tony-palkinnon vuonna 1966. Sen lisäksi hän ohjasi muun muassa "Kismetin" (1953).


title: Albert Marre

text: Marre meni vuonna 1956 naimisiin näyttelijä Joan Dienerin kanssa. Parille syntyi kaksi lasta.


title: Zena Marshall

text: Zena Moyra Marshall (1. tammikuuta 1925 – 10. heinäkuuta 2009) oli Nairobissa, Keniassa syntynyt brittiläinen näyttelijä. Hänet muistetaan varsinkin roolista elokuvassa "Salainen agentti 007 ja tohtori No" (1962).


title: Zena Marshall

text: Lisäksi Marshall esiintyi muun muassa Ken Annakinin elokuvassa "Nuo mainiot miehet lentävissä koneissaan" (1965).


title: Pentti Rautajärvi

text: Pentti Rautajärvi on Väinö Linnan Täällä Pohjantähden alla -trilogiassa esiintyvä kuvitteellinen kansakoulunopettaja. Hän on suojeluskuntalainen henkeen ja vereen, hänellä on suuri perhe. Hän osallistuu talvisotaan Pentinkulman joukkojen upseerina. Opettajana hän on ankara ja saarnaa usein vapaussodasta ja sen valkoisista voittajista.


title: Pentti Rautajärvi

text: Taustaltaan Rautajärvi on hämäläinen ja ratsutilan omistajan nuorin poika. Kuitenkin hän sanoo häpeävänsä hämäläisyyttään, koska Häme oli sisällissodan aikana ollut punakaartin vahvimpia tukialueita, ja pitävänsä pohjalaisia "Suomen kansan ytimenä". Hänen vaimonsa Eilan isä on ollut nimismies, jonka punaiset olivat murhanneet sisällissodan aikana.


title: Pentti Rautajärvi

text: Hän esiintyy ennen sotaa poikkeuksetta pohjalaisessa perinneasussa: lapikkaissa, pussihousuissa ja jussipaidassa korostaakseen isänmaallisuuttaan. Ennen Pentinkulmalle tuloaan hän on osallistunut sisällissotaan – vaikkakin vain lähettinä – ja Aunuksen retkeen. Rautajärvi pitää sotilaskasvatuksen puuttumista kansakoulun opetussuunnitelmasta suurena puutteena ja pyrkii korvaamaan sen marssittamalla lapsia tahdissa voimistelutunneilla. Lukutunnilla luetaan Topeliuksen Maamme-kirjaa, ja Vilho Koskela jää laiskanläksylle, koska hän ei osaa ulkoa tarinaa karhuntappaja Martti Kitusesta. Myöhemmin Vilho kuitenkin menestyy erinomaisesti hiihtokilpailuissa, ja opettaja valitsee hänet Pentinkulman koulun edustajaksi pitäjän koulujenvälisiin hiihtokilpailuihin, jotka Vilho niin ikään voittaa.


title: Pentti Rautajärvi

text: Hän piirtelee karttaansa haaveellisia rajoja pitkin Venäjää ja pyrkii kasvattamaan perheensä mahdollisimman suureksi, koska Suur-Suomeen tarvitaan paljon kansalaisia.


title: Pentti Rautajärvi

text: Hän ihannoi sotaa ja riitelee niin Kivivuoren Oton kuin Siukolankin kanssa poliittisista näkemyksistä. Hän saakin ”päälahtarin” liikanimen Siukolalta. Eräskin tietyömies sanoo, että teki pahaa olla moisen lähellä, ihan kuin olisi paljain jaloin astunut kyykäärmeen viereen, kun Rautajärvi jakoi lentolehtisiä hernekeittopadan ääressä työttömyystyömaalla. Hernekeitto kelpaa, mutta Rautajärven jakamat lentolehtiset päätyvät käymäläpaperiksi.


title: Pentti Rautajärvi

text: Lapuanliikkeen ollessa voimakkaimmillaan vuonna 1930 Rautajärvi on muiluttamassa Siukolaa ja Janne Kivivuorta sahanomistaja Päkin ja Töyryn Ension kanssa. Siukola tekee pahoinpitelystään rikosilmoituksen, mutta juttu raukeaa todisteiden puutteessa. Jannen muilutuksesta Rautajärvi ei joutunut oikeuteen, sillä sen esti sahanomistaja Päkki. Hän piti opettajaa lapsellisena hölöttäjänä, joka olisi ”suomalaisen talonpojan kunnian” vuoksi antanut kaikki ilmi. Se taas olisi ollut poliittisesti vähintäänkin kiusallista.


title: Pentti Rautajärvi

text: Kesällä 1930 Rautajärvi osallistuu talonpoikaismarssiin Töyryn kauppiaan sekä Töyryn Arvon ja Ension kanssa, ja Helsinkiin mennään Ension autolla, johon otetaan kirkonkylästä lisää väkeä. Mäntsälän kapinan aikana Rautajärvi, Päkki ja ruustinna Ellen Salpakari ovat kiihkeimpiä kapinan kannattajia. Pentinkulmalta Mäntsälään lähtevät Rautajärvi, Töyryn Ensio ja Päkin poika Urpo. Kapinan kukistuttua Rautajärvi sen enempää kuin muutkaan pitäjäläiset eivät joudu oikeuteen ennakkoarmahdusten vuoksi.


title: Pentti Rautajärvi

text: Rautajärvi haavoittui talvisodassa ja rauhoittui hiukan. Kuitenkin jatkosota ajoi entiset aatteet taas vauhtiin ja sodan jälkeen hän kiusasi vanhaan tapaan Siukolaa, joka murisi:


title: Pentti Rautajärvi

text: Rautajärvi opettaa lapsia loppuun asti, nyt pukeutuneena vanhaan asetakkiin, josta on leikattu olkaimet irti, osoittaakseen, että ”mieheltä voidaan viedä lupa puhua vapaasti, olkaimet takista ja kivääri seinältä mutta kunniaa ei”.


title: Lauri Salpakari

text: Lauri Albin Salpakari (ent. Lars Albin Stenbom) on kuvitteellinen rovasti Väinö Linnan "Täällä Pohjantähden alla" -trilogiassa. Koskela on hänen pappilansa torppa. Hänellä on vaimo Ellen, poika Ilmari sekä tytär Aino. Rovasti on luonteeltaan heikko ja jääkin usein vahvemman vaimonsa määräämäksi. Hän uskoo ihmisten hyvyyteen ja Jumalan johdatukseen. Siksi hän myös uskoo usein tekevänsä oikein, eikä ymmärrä tekojensa seurauksia torpalleen ja sen asukkaille. Hän rakastaa vaimoaan intohimoisesti ja suostuu siksi aina tämän vaatimuksiin. Siksi hän myös kiristää Koskelan torppaa koskevia vaatimuksia aina kun Ellen vaatii.


title: Lauri Salpakari

text: Suomen sisällissodassa punaiset vangitsevat hänet. Vangitsemisen syynä on puhe, jonka kirkkoherra on pitänyt kartanon murhatun paronin hautajaisissa. Punakaartin päällikön Hellbergin mielestä kirkkoherra on tehnyt hautajaisista "vastavallankumouksellisen kiihotustilaisuuden", ja Salpakari suljetaan vaivaistalon mielisairasosastolle, jossa hänen sellinaapurikseen osuu mielipuoli Antti Laurila. Kirkkoherran lisäksi vaivaistalon vankikoppeihin on suljettu muiden muassa maanviljelijä Artturi Yllö sekä muita suurten talojen isäntiä, pitäjän apteekkari ja tämän sukulaismies, entinen Venäjän keisarillisen armeijan luutnantti Granlund, joka myöhemmin valkoisen kenttäoikeuden jäsenenä on erityisen innokkaasti vaatimassa kuolemantuomiota vangituille punakaartilaisille.


title: Lauri Salpakari

text: Muutama vuosi sisällissodan päättymisen jälkeen Lauri Salpakari täyttää 50 vuotta ja saa rovastin arvonimen. Mitään syntymäpäiväjuhlaa ei kuitenkaan järjestetä, vaan kirkkoherran ilmoitetaan merkkipäivänään olevan matkoilla. Pitäjänlehdessä julkaistaan kuitenkin kansakoulunopettajan laatima pitkä kirjoitus, jossa selostetaan Salpakarin elämänvaiheet. Lapsiltaan Ainolta ja Ilmarilta rovasti saa hopeisen silmälasikotelon, koska hän on alkanut lukiessaan tarvita silmälaseja. Lahja on melko vaatimaton, mutta Salpakari on nimenomaan kieltänyt perhettään hankkimasta mitään lahjoja. Suojeluskuntajärjestön perustamisen myötä Salpakari on nimitetty suojeluskunnan kenttäpapiksi, mutta tähän tehtäväänsä hän suhtautuu melko innottomasti.


title: Lauri Salpakari

text: Presidentti K. J. Ståhlbergin kyyditys lokakuussa 1930 on järkytys humaanin elämänasenteen omaavalle Salpakarille. Hän moittii vaimoaan Elleniä, joka puolustelee tekoa, ja isän ja pojan välille kehkeytyy asian vuoksi kiivas riita, sillä Ilmari hyväksyy kyydityksen varauksetta. Rovasti ennustaa tapauksen hajottavan porvarien rintaman. Hieman ennen Mäntsälän kapinan puhkeamista osoittautuu, että näin on tapahtunut: Lapuanliikkeen kannattajien pahimmaksi viholliseksi ovat tulleet patkuleiksi haukutut maltilliset porvarit, ja marxilaiset ovat ajan myrskyissä miltei unohtuneet.


title: Lauri Salpakari

text:
Lauri Salpakari jää leskeksi hieman Mäntsälän kapinan jälkeen. Hänen vaimonsa Ellen, joka on ollut poliittisesti kiihkeä oikeistolainen, on kokenut kapinan kukistumisen henkilökohtaisena tragediana, sairastunut sen vuoksi vakavasti ja kuollut sairaalassa Helsingissä. Kun myös lapset Aino ja Ilmari ovat muuttaneet Helsinkiin, kirkkoherra on jäänyt yksinään asumaan suureen pappilaan. Talvi- ja jatkosodan aikana Salpakarin raskaana tehtävänä on tuoda kuolinviestejä kaatuneiden sotilaiden koteihin.
Romaanisarjan lopussa hän on jo kuollut.


title: Desmond Plummer

text: Arthur Desmond Herne Plummer, St Marylebonen paroni Plummer KBE (25. toukokuuta 1914 – 2. lokakuuta 2009) oli brittiläinen konservatiivipuolueen poliitikko. Hän istui Suur-Lontoon valtuuston johdossa vuosina 1967–1973 ja sai elinikäisen päärinarvon vuonna 1981.


title: Kinzuan silta

text: Kinzuan silta (engl. "Kinzua Bridge", tunnetaan myös nimellä "Kinzua Viaduct") oli rautatiesilta, joka ylitti Kinzua-sivujoen McKean piirikunnassa Pennsylvaniassa ennen luhistumistaan vuonna 2003. Se oli 92 metriä korkea ja 625 metriä pitkä.


title: Kinzuan silta

text: Silta rakennettiin alun perin raudasta vuonna 1882, ja se oli kahden vuoden ajan maailman korkein rautatiesilta. Vuonna 1900 silta purettiin ja rakennettiin samalla uudestaan teräksestä, jotta raskaammatkin junat voisivat ylittää sen. Junien nopeusrajoitus sillalla oli 8 km/h, jotta silta ei alkaisi huojua. Kinzua oli kaupallisessa käytössä aina vuoteen 1959 saakka, ja se myytiin Pennsylvanian osavaltiolle 1963, jolloin sen ympärille perustettiin "Kinzua Bridge State Park".


title: Kinzuan silta

text: Siltaa alettiin kunnostaa vuonna 2002, mutta ennen kuin työ saatiin päätökseen, se jäi tornadon reitille ja suuri osa siitä romahti 21. heinäkuuta 2003. Sillan perustusten ankkuripultit olivat ruostuneita, mikä oli osaltaan syynä sortumiseen.


title: Kinzuan silta

text: Ennen sortumistaan Kinzua-silta oli neljänneksi pisin rautatiesilta Yhdysvalloissa. Se oli National Register of Historic Places -rekisterissä vuodesta 1977 alkaen.


title: Kinzuan silta

text: Vuonna 1882 silloisen New York, Lake Erie and Western Railway -yhtiön puheenjohtajalla Thomas L. Kanella oli haasteena rakennuttaa sivurata Bradfordista etelään Elkin piirikunnan hiilikaivoksille. Nopein tapa tähän oli luoda silta Kinzuan laakson yli, sillä ainoana vaihtoehtona oli vetää ylimääräiset 13 kilometriä kiskoja epätasaiseen maastoon. Hanke oli kunnianhimoinen; valmistuttuaan sillasta tulisi suurempi kuin mihin koskaan aiemmin oli edes pyritty. Se olisi yli kaksi kertaa isompi kuin samankaltainen Portage-silta, joka ylitti Genesee-joen New Yorkissa.


title: Kinzuan silta

text: Kinzuan sillan suunnittelijana toimi insinööri Octave Chanute ja rakentajana "Phoenix Iron Works". Ensimmäisen kerran sen rakensi 40-henkinen työmiesjoukko 1408 tonnista kankirautaa vain 94 työpäivässä 10. toukokuuta – 29. elokuuta 1882. Valmistumisvauhdin syynä oli se, ettei rakennustelineitä käytetty, vaan niiden asemesta hyödynnettiin korkeaa pylvästä ensimmäisen tukipilarin rakentamiseen, minkä jälkeen sen päälle tehtiin nostolaite, jota käytettiin toisen tukipilarin rakentamiseen, ja tämä prosessi toistettiin, kunnes kaikki 20 tukipilaria olivat valmiit.


title: Kinzuan silta

text: Korkeimman tukipilarin perustukset olivat 59 metriä leveät, ja silta oli suunniteltu kantamaan 241 tonnin painoa. Hintaa rakennelmalle kertyi 167 000 silloista dollaria, joka vastaa noin 3,75 miljoonaa nykydollaria. Valmistuttuaan silta oli sekä maailman korkein että pisin rautatiesilta, ja sitä mainostettiin "maailman kahdeksantena ihmeenä". Kuusi Kinzuan sillan 20 tukipilarista oli korkeampia kuin Brooklyn Bridge. Huvimatkoja tehneet junat tulivat niinkin kaukaa kuin Buffalosta ja Pittsburghista vain huristamaan sillan yli. Kinzua piti korkeusennätystä hallussaan kaksi vuotta, kunnes Viaduc de Garabit valmistui Ranskassa 1884.


title: Kinzuan silta

text: Sillan ylittäneiden junien oli noudatettava nopeusrajoitusta, joka oli 8 km/h, sillä veturi ja välillä myös tuuli tärisyttivät siltaa. Toisinaan ihmiset vierailivat sillalla siinä toivossa, että löytäisivät ryöstösaaliin eli 40 000 dollarin arvosta kultaa ja valuuttaa, jonka erään pankkirosvon uskottiin piilottaneen joko Kinzua-sillan alle tai sen lähistölle.


title: Kinzuan silta

text: Vuonna 1893 New York, Lake Erie and Western Railway -yhtiö teki konkurssin ja liitettiin Erie Railroad -yhtiöön, josta tuli Kinzuan sillan omistaja. 1900-luvun alun myötä veturien paino kasvoi lähes 85 prosentilla, eikä raudasta valmistettu silta kyennyt enää takaamaan sen ylittäneiden junien turvallisuutta. Junaliikenne vanhalla sillalla päättyi 14. toukokuuta 1900, ja sillan rautaosia ryhdyttiin poistamaan 24. toukokuuta. Teräksestä siltaa alettiin jälleenrakentaa 26. toukokuuta yhtäaikaisesti molemmista päistä. Kahta Howe truss -mallista ristikkosiltaa, joista kumpikin oli 55 metriä pitkä ja 4,9 metriä korkea, käytettiin uutta siltaa rakennettaessa. Kumpaakin apusiltaa tuki kaksi alkuperäistä tukipilaria niin, että väliin jäi kolmas tukipilari, joka oli tarkoitus purkaa. Kun tämä oli tehty, alkoi uuden teräksestä valmistetun tukipilarin rakentaminen, joka kesti noin viikon. Sen jälkeen ristikkosiltaa siirrettiin, ja oli seuraavan tukipilarin vuoro.


title: Kinzuan silta

text: Uuden sillan oli suunnitellut C. R. Grimm, ja sen rakensi "Elmira Bridge Company" 3046 tonnista terästä. 100-150 henkeä teki kymmentuntisia työpäiviä neljän kuukauden ajan Kinzuan parissa syyskuun kuudenteen päivään saakka. Liikenne sillalle palasi 25. syyskuuta 1900.


title: Kinzuan silta

text: Jälleenrakennettu silta oli arvoltaan 275 000 dollaria ja jaksoi kantaa yhden maailman suurimmista vetureista, 464-tonnisen Union Pacific Big Boyn. Pultit, jotka kiinnittivät tukipilarit perustuksiin, olivat samoja kuin edellisessä sillassa, mikä suuresti edesauttoi sillan myöhempää romahtamista. Grimm totesi myöhemmin, että ne olisi ollut syytä vaihtaa.


title: Kinzuan silta

text: Junien henkilökunnilla oli toisinaan tapana pilailla jarrumiehen kustannuksella hänen ensimmäisenä työpäivänään Kinzuan sillan ylittäneellä reitillä: Junan lähestyessä siltaa, miehistö saattoi lähettää hänet vaunujen katoille etsimään syytä johonkin keksittyyn ongelmaan. Niinpä junan ylittäessä sillan tulokas "tajusi kauhukseen tuijottavansa 90 metriä syvään kuiluun tavaravaunun katolta".


title: Kinzuan silta

text: Uuden sillan valmistuttuakin junien oli noudatettava kahdeksan kilometrin tuntinopeutta sitä ylittäessään. Sillan vanhettua kahden veturin vetämät junat joutuivat pysähtymään sen kohdalla ylittääkseen sen yksi kerrallaan. Dieseliä polttoaineenaan käyttäneet lokomotiivit olivat kevyempiä, joten niillä ei tätä ongelmaa ollut. Viimeinen höyrykäyttöinen veturi ylitti Kinzuan sillan 5. lokakuuta 1950.


title: Kinzuan silta

text: Erie Railroad antoi 1950-luvun loppupuolella Baltimore and Ohio Railroad -yhtiölle oikeuden käyttää ikääntynyttä Kinzua-siltaa. Säännöllinen kaupallinen liikennöinti sen yli loppui 21. kesäkuuta 1959, ja Erie Railroad myi sillan "Kovalchick Salvage Companylle" 76 000 dollarista. Silta avattiin uudelleen kerran yhden päivän ajaksi lokakuussa 1959, kun Baltimore and Ohio Railroad joutui käyttämään sitä kiertotienä normaalin yhteytensä tilapäisesti katkettua. American Society of Civil Engineers -järjestön mukaan Kinzuan silta oli "tärkeä rakennelma siksi, että se helpotti hiilen kuljetusta luoteisesta Pennsylvaniasta itäisten Suurten järvien alueelle, mikä johti hiilikaivostoiminnan lisääntymiseen, joka taas johti merkittävään taloudelliseen kasvuun".


title: Kinzuan silta

text: Nick Kovalchick, Kovalchick Salvage Companyn omistaja, ei raaskinut panna siltaa palasiksi. Nähtyään sen ensimmäisen kerran hänen kerrotaan sanoneen, että "Koskaan ei tule olemaan samanlaista siltaa kuin tämä tässä". Kovalchick teki yhteistyötä paikallisten kanssa, jotka halusivat säilyttää sillan, ja Pennsylvanian kuvernöörin William Scrantonin aloitteesta silta sekä sitä ympäröivät alueet siirtyivät osavaltion omistukseen 50 000 dollaria vastaan 12. elokuuta 1963. Tuolloin perustettiin Kinzua Bridge State Park. Sopimus puiston käsittävästä 128 hehtaarin maapalasta lyötiin lukkoon 20. tammikuuta 1965, ja puisto avattiin yleisölle vuonna 1970.


title: Kinzuan silta

text: Tie Kinzua Bridge State Parkiin tehtiin 1974, ja puiston mukavuudet koostuivat parkkipaikasta, juomavedestä, vessoista sekä kiskoja reunustaneesta aidasta. Virallinen avajaisseremonia pidettiin 5. heinäkuuta 1975 puistolle, joka "oli ja on ainutlaatuinen puistojen joukossa" sillä "sen vetonaula on ihmisen tekemä rakennelma". Kinzuan silta otettiin mukaan National Register of Historic Placesiin 29. elokuuta 1977.


title: Kinzuan silta

text: "Knox and Kane Railroad" -yhtiö järjesti turistimatkoja Kanesta Alleghenyn kansallispuiston halki ja Kinzuan sillan yli vuodesta 1987 aina siihen saakka, kun silta suljettiin 2002. Vuonna 1988 yhtiö järjesti pisimmän höyryjunahuvimatkan Yhdysvalloissa; 156 kilometriä pitkän kiertoajelun alkaen Marienvillen kylästä ja pysähtyen Kanessa. The New York Timesin mukaan "Kinzuan sillan ylittäminen oli enemmänkin sukua kuumailmapalloilulle kuin junalla matkustamiselle" ja "siinä sitä tuijottaa huikeaan vihreyteen, joka aukeaa satojen jalkojen [91 m] päässä alapuolella".


title: Kinzuan silta

text: Vielä sillan romahtamisen jälkeenkin Knox and Kane Railroad järjesti huvimatkoja metsän halki ja pysähtyi sillan länsipäässä lokakuuhun 2004 asti.


title: Kinzuan silta

text: Vetonaulansa menetettyäänkin Kinzua Bridge State Park on jatkanut olemassaoloaan. Nykyään siellä voi käydä katsomassa romahtaneen sillan jäänteitä sekä laaksoa, johon se romahti. Lisäksi se on ensiluokkainen paikka seurata ruskan kehittymistä kahtena ensimmäisenä lokakuun viikkona. Puistossa on myös varjoisa eväsretkialue sekä moderni WC. Ennen sillan romahtamista vierailijoiden sallittiin käydä sillan alla ja päällä. Tämän lisäksi oli myös luvallista vaeltaa laaksossa sillan lähistöllä. Syyskuussa 2002 silta kuitenkin suljettiin jopa jalankulkijoilta. Noin 40 hehtaarilla puiston pinta-alasta on luvallista metstästää. Tyypillisiä saaliita ovat kalkkunat, karhut ja valkohäntäpeurat.


title: Kinzuan silta

text: 21. heinäkuuta 2003 tornado iski Kinzuan siltaan katkoen ja kiskoen juuriltaan läheisiä puita sekä johtaen 11 tukipilarin romahtamiseen kaikkiaan 20:stä sillan tukipilarista. Tapahtuma ei vaatinut ihmisuhreja. Tornadon synnytti mesomittakaavan konvektiivinen järjestelmä (MCS), useiden voimakkaiden ukkospilvien yhteenliittymä, joka oli saanut alkunsa itäisen Ohion, läntisen Pennsylvanian, läntisen New Yorkin ja eteläisen Ontarion yläpuolella. MCS liikkui itään noin 64 km/h. Ylittäessään luoteista Pennsylvaniaa se otti omalaatuisen pilkun muodon. MCS:n pohjoinen osa sisälsi pitkäikäistä mesosyklonia; ukkosmyrskyä, jossa on pilvimittakaavan pyörre, joka usein edistää tornadon syntymistä.


title: Kinzuan silta

text: Noin kello 15.20 (EDT) tornado kosketti maata Kinzua Bridge State Parkissa kutakuinkin mailin (1,6 km) päässä Kinzuan sillasta. Tornado, joka luokiteltiin F1:ksi, kulki sillan vierestä ja jatkoi matkaansa neljä kilometriä ennen irtoamistaan. Sen suppilo osui jälleen maahan 3,2 kilometrin päässä Smethportista, ja tornado vaelsi vielä 4,8 kilometriä ennen hajoamistaan. Sen arvioitiin olleen puolisen kilometriä leveä ja jättäneen noin 5,6-kilometrisen polun jälkeensä. Samasta myrskystä sai alkunsa myös F3-luokan tornado läheisessä Potterin piirikunassa.


title: Kinzuan silta

text: Vuodesta 2002 lähtien Kinzuan silta oli ollut suljettuna kaikelta "jalankulku- ja rautatieliikenteeltä", sillä oli tultu siihen tulokseen, että rakennelma oli tuulten vuoksi vaarallinen. Insinöörien mukaan kovilla tuulilla sillan painopiste saattaisi vaihtua, mikä aiheuttaisi sen painon siirtymisen kokonaan toiselle puolelle ja johtaisi sillan romahtamiseen. Ohiolainen siltojen rakennus- ja kunnostusfirma oli jo ehtinyt aloittaa sillan korjaamisen helmikuussa 2003. Rakennustyöntekijät olivat juuri pakkaamassa tavaroitaan ja lopettelemassa siltä päivältä, kun myrsky saapui.


title: Kinzuan silta

text: Tornadon osuessa maahan tuulten nopeus oli kasvanut jo vähintäänkin 151 kilometriin tunnissa, ja ne puhalsivat idästä kohtisuoraan Kinzuan siltaan, joka kulki pohjois-etelä-suunnassa. Tutkimusten mukaan tukipilarit 10 ja 11 romahtivat ensimmäisinä kaatuen länteen päin. Samoihin aikoihin tukipilarit 12 ja 14 nousivat kirjaimellisesti perustuksiltaan ja leijuivat lyhyen matkaa luoteeseen, kunnes asettuivat paikoilleen yhä ehjinä ja pystysuorina, joskin nyt vain kiskojen kannattelemana. Seuraavaksi tukipilarit neljästä yhdeksään kaatuivat länteen pyörähtäen myötäpäivään tornadon liikkuessa pohjoista kohti. Tällöin pyörremyrsky sai tuulensa etelästä ja aiheutti viimein tukipilarien 12, 13 ja 14 sortumisen pohjoista kohti vastapäivään kääntyen.


title: Kinzuan silta

text: Perustusten pettämisen syynä olivat pahasti ruostuneet pultit, jotka kiinnittivät maahan kaivetut betonimöykyt tukipilareihin. Tutkimusten mukaan tornadon tuulten voimakkuus oli vähintään 151 km/h, mikä konkretisoitui 800 kilonewtonin sivusuuntaisena voimana siltaa vasten. Esitettiin myös hypoteesi, jonka mukaan silta heilahteli neljä tai viisi kertaa puolelta toiselle, ennen kuin materiaalin väsyminen aiheutti pulttien pettämisen. Tukipilarit kaatuivat ehjinä ryhmissä ja kärsivät vahinkoa vasta osuessaan maahan. Tornadolta kesti alle kolmekymmentä sekuntia tuhota silta, joka oli seisonut samalla paikalla yli vuosisadan.


title: Kinzuan silta

text: Pennsylvanian osavaltio päätti olla rakentamatta Kinzuan siltaa uudelleen, sillä operaation arvioitiin maksavan noin 45 miljoonaa Yhdysvaltain dollaria. Sen sijaan raunioista on suunniteltu nähtävyyttä, joka demonstroi luonnonvoimia työssään. Kinzua Bridge State Parkissa oli vieraillut 215 000 ihmistä ennen sillan romahtamista. Sillan romahtaminen esiteltiin History Channel -tv-kanavan "Life After People" (suom. "Elämä ihmisten jälkeen") -ohjelmassa esimerkkinä siitä, että korroosio ja kovat tuulet johtaisivat lopulta kaikkien teräsrakennelmien luhistumiseen. Kinzuan silta poistettiin National Register of Historic Placesista 21. heinäkuuta 2004.


title: Kinzuan silta

text: Knox and Kane Railroad joutui lopettamaan matkojaan lokakuussa 2004 matkustajien vähennyttyä 75 prosentilla. Kovalchick Salvage Company osti Knox and Kanen rataosuudet ja kaikki sen omistukset mukaan lukien veturit ja junat. Sama yhtiö omistaa myös erään toisen rautatiefirman ja omisti Kinzuan sillan, kunnes myi sen osavaltiolle 1963. Se suunnittelee myyvänsä kiskot romuraudaksi ja korvaavansa ne tiellä.


title: Kinzuan silta

text: Pennsylvanian osavaltio myönsi 700 000 dollaria jäljellä olevien tukipilarien korjaamiseen ja puiston kehittämiseen kesäkuussa 2005. Myöhemmin samana vuonna DCNR ("Pennsylvania Department of Conservation and Naturnal Resources") teki esityksen kahdeksan miljoonan dollarin summasta, joka käytettäisiin uuteen näköalatasanteeseen ja kävijäkeskukseen. Suunnitelmissa oli päästää vierailijat käymään sillan rippeillä sekä kehittää vaelluspolkua, josta olisi näköaloja sortuneisiin tukipilareihin. 2009 DCNR julkaisi viiden miljoonan dollarin suunnitelman kahdeksankulmaisen, lasipohjaisen näköalatasanteen rakentamiseksi sillan eteläpuoleen. Tasanteen olisi tarkoitus sijaita 67-73 metriä laakson pohjan yläpuolella ja antaa näkökulmaa suoraan alapuolelleen, sillan jäännöksiin ja kolmeen yhä pystyssä olevaan pohjoiseen tukipilariin. Suunnitelmaan sisältyy myös uusi kävijäkeskus sekä kuuden eteläisen tukipilarin vahvistaminen. Urakkatarjouksia suunnitelmalle aiottiin hakea huhtikuussa 2009.


title: Perfect Dark Zero

text: Perfect Dark Zero on Raren kehittämä ja Microsoft Game Studiosin julkaisema ensimmäisen persoonan ammunta- ja hiiviskelypeli. Peli julkaistiin Xbox 360:lle konsolin julkaisun yhteydessä loppuvuodesta 2005.


title: Perfect Dark Zero

text: Pelin tarina sijoittuu vuoteen 2020, aikaan kolme vuotta ennen alkuperäisen "Perfect Darkin" tapahtumia.


title: Perfect Dark Zero

text: "The Guardian" listasi pelin yhdeksi 30:stä kaikkien aikojen huonoimmista videopeleistä.


title: Karri Hannula

text: Karri Hannula (6. kesäkuuta 1969 Helsinki – 1. joulukuuta 2000 Helsinki) oli suomalainen pakinoitsija, joka käytti nimimerkkiä Keskonen.


title: Karri Hannula

text: Hannula aloitti uransa Ylioppilaslehdessä, johon hän kirjoitti yhteensä 54 pakinaa vuosina 1997–2000. Sen jälkeen hän siirtyi Helsingin Sanomien Verkkoliitteeseen, jossa hän ehti julkaista 14 pakinaa, ennen kuin hänen uransa päättyi tapaturmaiseen kuolemaan vain 31-vuotiaana.


title: Karri Hannula

text: Kaikki Keskosen pakinat on julkaistu postuumissa kokoomateoksessa, johon esipuheen on kirjoittanut niin ikään Ylioppilaslehdessä aikanaan pakinoinut Bisquit eli Seppo Ahti. Bisquit oli yksi Keskosen oppimestareita, ja näitä kahta pakinoitsijaa pidetään tyyliltään toistensa läheisinä hengenheimolaisina.


title: Karri Hannula

text: Keskosen pakinoiden erityistuntomerkkinä voidaan pitää verbaaliakrobatiaa ja monitasoisia sanaleikkejä, joita hyödyntäen hän lähestyi laajaa aihepiirien kirjoa kevyistä teemoista syviin yhteiskunnallisiin satiireihin. Tässä mielessä hän jatkoi saumattomasti Ylioppilaslehden pitkää pakinaperinnettä, jonka aiempiin edustajiin kuuluvat Bisquitin lisäksi myös Olli, Nenä ja Johnny Walker.


title: Sven Strindberg

text: Sven Strindberg (7. huhtikuuta 1874 – 14. maaliskuuta 1957) oli Tukholmasta kotoisin ollut ruotsalainen liikemies, joka perusti Helsinkiin taulunkehyksiä valmistavan yrityksen Ab Sven Strindberg Oy:n. Yritys laajensi myöhemmin toimintaansa ja myi muun muassa taidejäljennöksiä, ja vuonna 1913 aloitti toimintansa Strindbergin taidesalonki.


title: Sven Strindberg

text: Kirjailija August Strindbergin serkku Sven Strindberg ryhtyi jo nuorena liikemieheksi isänsä, tukkukauppias Oscar Strindbergin tavoin. Hän tutustui liike-elämään 1890-luvun alkupuolella New Yorkissa ja siirtyi sen jälkeen Helsinkiin, jossa hän aloitti liiketoiminnan. Hän luopui yrityksestään Helsingissä vuonna 1916 ja palasi Tukholmaan, kun prinssi Eugen oli nimittänyt hänet vasta perustetun Liljevalchin taidehallin ensimmäiseksi intendentiksi. Strindberg oli intendenttinä vuoteen 1939.


title: Sven Strindberg

text: Strindberg avioitui vuonna 1899 Maria Skjöldebrandin (1874–1944) kanssa, ja heillä oli kolme lasta: Gertrud, Åke ja Maj.


title: Eurooppa (täsmennyssivu)

text: Eurooppa voi tarkoittaa seuraavia asioita:


title: Lynx (moottorikelkka)

text: Lynx on BRP Finland Oy:n omistama moottorikelkkamerkki. Kelkat valmistetaan nykyään Suomessa Rovaniemellä. Moottoreina käytetään itävaltalaisia Rotaxin moottoreita. Lynxillä ovat ajaneet muun muassa Janne Tapio ja Emil Öhman, jotka ovat voittaneet maailmanmestaruuden moottorikelkkailussa.


title: Lynx (moottorikelkka)

text: Lynx-moottorikelkkojen valmistuksen aloitti Velsa Oy Kurikassa vuonna 1968. Velsan omistajaksi tullut Valmet Oy siirsi kelkkojen valmistuksen 1970-luvun lopulla Rovaniemelle, Winha-moottorikelkkoja valmistaneen ja konkurssiin menneen "Polar Metal Plast Oy:n" entisiin tiloihin. Rovaniemellä valmistus tapahtui ensin Velsa Oy:n nimissä ja vuodesta 1982 Nordtrac Oy -nimisessä yhtiössä. Valmet luopui moottorikelkkojen valmistuksesta vuonna 1988 ja myi Nordtrac Oy:n kanadalaiselle Bombardier Incille ja tämän Ski-Doo-kelkkojen suomalaiselle maahantuojalle Oy Starckjohann & Co:lle.


title: Lynx (moottorikelkka)

text: Bombardier osti sittemmin Starkjohannin osuuden ja muutti yhtiön nimen Bombardier-Nordtrac Oy:ksi. Vuonna 2003 Bombardier-Nordtrac siirtyi Bombardier Incistä erotetun "Bombardier Recreational Products" -yhtiön omistukseen. Rovaniemellä toimivan yhtiön nimi on nykyään "BRP Finland Oy" ja se valmistaa moottorikelkkoja Lynx-merkillä.


title: George Buza

text: George Buza (s. Cleveland, Ohio, Yhdysvallat) on kanadalainen näyttelijä, joka sai vuosina 1992 ja 2001 Gemini-ehdokkuudet televisiosarjoista Maniac Mansion ja The Red Green Show.


title: George Buza

text: Buza syntyi Yhdysvalloissa ja muutti nuorena Kanadaan, jonka kansallisuuden hän sai vuonna 1998. Buza muistetaan 1990-luvulta The Red Green Show'sta, The Adventures of Sinbadista, sekä animaatiosarjasta X-Men. Useimmiten näyttelijänä hänellä on ollut pieniä rooleja elokuvissa ja vierailevia rooleja televisiosarjoissa. Äänirooleja tehdessä Buzalla on usein ollut merkittävämpiä rooleja muun muassa X-Menin lisäksi hän dubbasi Beybladessa Tyson Grangerin isoisän roolit.


title: George Buza

text: Buza tunnetaan myös motoristina ja harrastaa painonnoston lisäksi leimojen keräämistä, joita hän on keräillyt jo 5-vuotiaasta asti. Muun muassa Buzan unkarilainen isoisä suunnitteli leimoja.


title: Micae Nguyễn Khắc Ngữ

text: Micae Nguyễn Khắc Ngữ (2. helmikuuta 1909 – 10. kesäkuuta 2009) oli katolisen kirkon vietnamilainen pappi. Hänet vihittiin papiksi 29. kesäkuuta 1934.


title: Micae Nguyễn Khắc Ngữ

text: Nguyễn Khắc Ngữ toimi vuosina 1961–1997 Long Xuyênin hiippakunnan piispana Vietnamissa. Hän oli ensimmäinen virassaan; hänen seuraajansa oli Gioan Baotixita Bùi Tuần. Ennen kuolemaansa hän oli Antôn Nguyễn Văn Thiệnin ja Antonio Rosario Mennonnan jälkeen kolmanneksi vanhin elossa ollut katolisen kirkon piispa.


title: Tullamore

text: Tullamore on kaupunki Offalyn kreivikunnassa Irlannin sisämaassa. Se on Offalyn kreivikunnan hallinnollinen keskus. Kaupungin alueella on noin 15 000 asukasta.


title: Tullamore

text: Tullamoren nimi tulee iirinkielen sanoista "Tulach Mhór", jotka tarkoittavat suurta kukkulaa. 1660-luvulta peräisin olevien asiakirjojen mukaan alueen väkiluku oli tuolloin noin 100, lähinaapuri Birrin ollessa tuolloin seitsemän kertaa isompi asutusalue 700 asukkaallaan. 1570-luvulla alueelle asettui asumaan Elisabet I:n joukoissa palvellut sotilas John Moore, Thomas Mooren poika, Hän oli saanut haltuunsa alueita Croghan Hilliltä Offalyn itäosasta. Mooren perhe asui pitkään Croghanin linnassa vuokraten edelleen Tullamoren alueella olevia maitaan muille.


title: Tullamore

text: 1700-luvulla Mooret rakensivat talon Tullamoreen, nykyisen sataman paikalle. Heidän vaikutuksestaan paikkakunnalle perustettiin 100 brittisotilaan varuskunta 1716. Vuonna 1720 Curch Lanelle rakennettiin sittemmin purettu protestanttinen kirkko. Sotilaiden tulo merkitsi liiketoiminnan viriämistä ja kaupungin kasvua. Vuonna 1713 rekisteröitiin ensimmäinen vuokrasopimus Mooren perheen ja tupakkatehtailija Richard Brennanin välillä. 1760-luvulla Tullamore koostui Patrick Streetistä, Church Streetistä, Bridge Streetistä, osasta High Streetiä sekä O'Connorin aukiosta. Kaupunkiin paljon rakennuksia rakennuttaneen Charles Mooren kuolema hidasti kaupungin kehittymistä. Mooren kuoleman jälkeen kiinteistöjen omistus siirtyi hänen vaimonsa aviomiehelle John Bury of Shannongrovelle, joka puolestaan kuoli vain vähän tämän jälkeen uintionnettomuudessa Dublinissa.


title: Tullamore

text:
Mooren sisarenpoika Charles William Bury peri kiinteistöt vain kuuden kuukauden ikäisenä. Hänen lapsuusvuosinaan ei tehty 21 vuotta pidempiä vuokrasopimuksia, eikä rakennettu uusia rakennuksia. Bury tuli täysi-ikäiseksi vuonna 1785, samana vuonna paikkakunnalla tapahtuneen kuuluisan kuumailmapallo-onnettomuuden kanssa. Kuumailmapallo putosi kaupunkiin aiheuttaen vakavan tulipalon, joka vaurioitti sataa rakennusta Patrick Streetin alueella ja myös suuri osa Kilbride Streetistä paloi. Palolta tosin säilyi Tullamoren vanhin pubi, Molloy's pub, joka jatkaa yhä toimintaansa. Kuumailmapallo-onnettomuus tapahtui vain kaksi vuotta ensimmäisen Pariisissa lennetyn kuumailmapallolennon jälkeen.
Charles William Bury oli Tullamoren tärkein hahmo aina 50 vuotta myöhemmin tapahtuneeseen kuolemaansa saakka. Patrick Streetin palo tarjosi tilaisuuden leventää katua ja rakentaa uusia kiinteistöjä. Vuoteen 1841 mennessä väkiluku oli kasvanut 6 000:een. Vuonna 1798 kaupunki sai kanavayhteyden Grand Canaliin ja edelleen Shannon-jokeen vuonna 1804. 1900-luvulle saakka kanava oli kaupungin pohjoisrajana ja vuodesta 1858 rautatie oli kaupungin eteläraja. Kanava tarjosi yhteyden Dubliniin ja uudenlaiset tavarankuljetusmahdollisuudet. Tullamoresta tuli Dublinin jälkeen suurin Grand Canalin varrella sijainnut kauppakaupunki.


title: Tullamore

text: 1800-luvun alussa kaupunkiin muodostui uusia katuja, kuten Offaly Street, Harbour Street ja William Street, jotka kaikki noudattivat ruutukaavaa. 1820-luvulla muodostettiin uusi toriaukio, joka yhä kantaa nimeä Market Square. Vuosina 1784 ja 1786 kaupungin kiinteistönomistajat hakivat Irlannin House of Commonsilta lupaa tehdä Tullamoresta kreivikunnan pääpaikka, mutta hanke kaatui Ponsonbyn perheen vastustukseen, joka omisti hallintopaikaksi kaavaillun Daingeanin alueen. Lopulta Tullamore tuli kreivikunnan pääkaupungiksi 1833. Kreivikunnan vankila rakennettiin kaupunkiin 1826 ja oikeustalo 1835.


title: Tullamore

text: Paikkakunnan kuuluisin vientituote, irlantilaisviski Tullamore Dew, sai alkunsa 1829, jolloin Michael Molloy perusti "Tullamore Distillery" -alkoholitehtaan. Molloyn kuoltua 1887 tehdas siirtyi kapteeni Bernard Dalyn omistukseen, joka nimitti kollegansa Daniel E. Williamsin tehtaanjohtajaksi. Williams oli tehtaan voimahahmo ja hänen nimikirjaimensa D. E. W. tulivat tehtaan tunnetuimman tuotemerkin nimeksi. Vaikka viskiä ei enää nykyisin valmistetakaan Tullamoressa, on entisen tehtaan paikalla edelleen yleisölle avoinna oleva "Tullamore Dew Heritage Centre" -museo ja pub.


title: Tullamore

text: Vuonna 1845 Irlanti kärsi suuresta nälänhädästä. Perunasadot menetettiin ja maanomistajat myivät edelleen valtaosan viljasta Englantiin. Keskimääräinen palkka oli noin šillinki päivässä, kun perhe tarvitsi noin kaksi šillinkiä elääkseen. Olojen huonontuessa yhä useammat joutuivat köyhäintaloon. Tullamoren köyhäintalo oli suunniteltu 700 hengelle, mutta vuonna 1850 siellä asui 1 700 henkeä. Nälänhädän jälkeiset vuodet Tullamore vakiinnutti asemansa Offalyn kreivikunnan pääpaikkana. Väkiluku oli kuitenkin laskenut voimakkaasti: vuonna 1841 Offalyssa oli asunut 147 000 henkeä, kun asukasluku oli vuonna 1926 enää 53 000. Irlannin itsenäistyttyä 1921 alueen nimi muuttui takaisin Offalyn kreivikunnaksi, kun se oli ollut välillä nimellä "King's County". Tullamoren sairaala rakennettiin 1930-luvulla.


title: Tullamore

text: Tullamoreen on tullut useiden kansainvälisten yritysten tehtaita, joista monet tosin eivät ole pysyneet paikkakunnalla pitkään. Esimerkiksi Flextronics tarjosi aikanaan 600 työpaikkaa, mutta sulki tehtaansa. Tullamore on eräs Irlannin nopeimmiten kasvavia kaupunkeja. Kaupungissa on useita ostoskeskuksia ja rakennustoiminta on vilkasta.


title: José Bezerra Coutinho

text: José Bezerra Coutinho (7. helmikuuta 1910 – 7. marraskuuta 2008) oli brasilialainen roomalaiskatolinen piispa. Hänet vihittiin papiksi 3. joulukuuta 1933 ja nimitettiin Sobralin hiippakunnan vihkipiispaksi sekä Uthinan titulaaripiispaksi 4. elokuuta 1956. Piispaksi vihkiminen seurasi 28. lokakuuta. Pääkonsekraattorina toimi José Tupinambá da Frota, jota avustivat Expedito Eduardo de Oliveira ja José Terceiro de Sousa.


title: José Bezerra Coutinho

text: Bezerra Coutinho sai 28. tammikuuta 1961 nimityksen Estâncian hiippakunnan piispaksi, jona hän toimi, kunnes jäi eläkkeelle 1. kesäkuuta 1985. Hänen seuraajakseen nimitettiin Hildebrando Mendes Costa.


title: José Bezerra Coutinho

text: Bezerra Coutinho osallistui Vatikaanin toiseen kirkolliskokoukseen.


title: Anastasios (Albanian arkkipiispa)

text: Anastasios Yannoulatos eli Tiranan, Durrësin ja koko Albanian arkkipiispa Anastasios (s. 4. marraskuuta 1929 Pireus, Kreikka) on Albanian ortodoksisen kirkon johtaja. Hänet nimitettiin kommunistihallituksen kaaduttua vuonna 1992.


title: Anastasios (Albanian arkkipiispa)

text: Anastasios on myös yksi Kirkkojen maailmanneuvoston puheenjohtajista.


title: Menapit

text: Menapit olivat belgeihin kuulunut heimo, joka eli Gallian pohjoisosissa. Strabonin mukaan he asuivat Reinin suulla ja sieltä etelään. Menapien tärkein asutuskeskus oli Cassel. Julius Caesar löi heidät valloittaessaan Gallian.


title: WWE United States Championship

text: WWE United States Championship () on ammattipainin mestaruustitteli, joka on toiminnassa World Wrestling Entertainmentissa. Alun perin mestaruus on toiminut National Wrestling Alliancessa ja World Championship Wrestlingissä. Mestaruus on tällä hetkellä arvoltaan toiseksi korkein WWE Raw:ssa ja neljänneksi korkein WWE:ssä. Nykyinen mestari on Roman Reigns, joka voitti tittelin Rusevilta "Clash of Champions" -tapahtumassa


title: WWE United States Championship

text: WWE United States Championship tiedettiin aluksi NWA United States Heavyweight Championship nimellä ja siitä tuli alueellinen mestaruus, jota puolustettiin, mestaruudenkehittäjä promootiossa Mid-Atlantic Championship Wrestlingissä. Ensimmäiseksi mestariksi ilmoitettiin Harley Race 1. tammikuuta, 1975. Titteli korvasi nopeassa ajassa NWA Mid-Atlantic Heavyweight Mestaruuden korkeimpana mestaruutena promootiossa. Vuonna 1986 U.S. Mestaruudesta tuli promootion sekundaarinen mestaruus. Kun Ted Turner osti yhtiön ja uudestaan nimesi sen World Championship Wrestling:ksi marraskuussa 1988, titteli jatkoi sekundaarisena. Kun WCW irtautui NWA:sta, yhtiö vaihtoi tittelin nimeksi World Championship Wrestling (WCW) United States Heavyweight Championship tammikuussa 1991.


title: WWE United States Championship

text: Maaliskuussa 2001 World Wrestling Federation osti World Championship Wrestlingin. Pian tämän jälkeen WCW/ECW liitot hajosivat "Invasion"in ollessa käynnissä. Tämän jälkeen titteli tiedettiin WCW United States Championship nimellä. Survivor Series 2001:ssä mestaruus yhdistyi WWE Intercontinental Championshipin kanssa, kun sen aikainen U.S. mestari Edge voitti Intercontinental mestarin Testin. Tämän seurauksena United States Mestaruudesta tuli toimeton.


title: WWE United States Championship

text:
Heinäkuussa 2003 SmackDown!:in General Manager Stephanie McMahon otti tittelin takaisin käyttöön nimellä WWE United States Championship ja siitä tuli SmackDown! brändin sekundaarinen mestaruus. Titteli pysyi SmackDownissa 13. huhtikuuta 2009 asti. 13. huhtikuuta, 2009 titteli siirtyi RAW brändiin, kun tuolloinen mestari Montel Vontavious Porter arvottiin RAW'hon WWE Draftissa. Se siirtyi myöhemmin SmackDowniin kun Sheamus siirtyi Draftissa vuonna 2011. Mutta pian WWE Extreme Rules 2011 PPV tapahtumassa, Sheamus hävisi mestaruuden RAWin painijalle Kofi Kingstonille.1. http://www.wwe.com/inside/titlehistory/unitedstates/
2. http://www.wrestleview.com/info/ustitle.shtml
3. http://www.hoffco-inc.com/wwe/thist/us.html
4. http://www.thewrestlingarchive.net/north-america/wwe/titles/wwe-united-states-championship-history.htm


title: Khariklo

text: Khariklo () viittaa seuraaviin asioihin:


title: Urgut

text: Urgut on kaupunki Uzbekistanissa Samarkandin alueella. Se on tunnettu vanhoista plataanipuista, joista osa on yli 1000 vuotta vanhoja. Kaupungin asukasluku on noin 39 000 (1991).


title: Kautokeinon kapina (elokuva)

text: Kautokeinon kapina () on norjalainen Nils Gaupin ohjaama elokuva vuodelta 2008. Se sai ensi-iltansa Tromssan kansainvälisellä filmifestivaalilla tammikuussa 2008. Suomen ensi-ilta oli vuoden 2008 Sodankylän elokuvafestivaaleilla. Elokuvan suomennoksessa tapahtumapaikkaa kutsutaan norjalaisittain Kautokeinoksi, vaikka suomeksi kunnan nimi on oikeastaan Koutokeino.


title: Kautokeinon kapina (elokuva)

text: Elokuvan tapahtumat sijoittuvat 1850-luvun Lappiin, ja erityisesti vuoden 1852 Koutokeinon kansannousun ympärille. Ohjaaja Gaupilla on henkilökohtainen yhteys tapahtumiin, sillä hän on itse yhden kapinallisen jälkeläinen.


title: Kautokeinon kapina (elokuva)

text: Ruth-niminen kauppias (Mikael Persbrandt) myy viinaa alkoholismiin taipuville saamelaisille. Viinan ostamisesta syntyneet velat vaaditaan maksamaan poroilla. Elen-niminen saamelainen (Anni-Kristiina Juuso) kieltäytyy maksamasta kohtuutonta velkaa, sillä tämä tietäisi perinteisen elinkeinon loppumista. Ruth vangitsee osan velkaantuneista saamelaisista, Elen onnistuu vapauttamaan vangitut henkilöt oikeudessa. Kauppias vaatii poroja edelleen korvauksena, elinkeinon menettämisen pelossa saamelaiset eivät tähän suostu. Tapahtumat johtavat lopulta vuoden 1852 Koutokeinon kansannousuun.


title: Skogfossin voimalaitos

text:
Skogfossin voimalaitos () on rakennettu 1964. Voimala sijaitsee Finnmarkissa Venäjän ja Norjan rajalla Paatsjoen länsirannalla.
Sähkövesivoimalaitoksen teho on 60 MW ja keskimääräinen vuosituotanto on 258 GWh/a. Laitoksella on kaksi sähkögeneraattoria. Voimalaitoksen omistaa tytäryhtiö Pasvik Kraft AS.


title: Melkefossin voimalaitos

text: Melkefossin voimalaitos () on Paatsjoessa Finnmarkin läänissä sijaitseva norjalainen vesivoimalaitos, joka on rakennettu 1978. Sähkövesivoimalaitoksen teho on 26 megawattia ja keskimääräinen vuosituotanto on 129 gigawattituntia vuodessa. Laitoksella on yksi sähkögeneraattori. Voimalaitoksen omistaa Varanger Kraftin tytäryhtiö Pasvik Kraft.


title: Cheshamin metroasema

text: Cheshamin metroasema on toinen Lontoon metron Metropolitan-linjan läntisistä pääteasemista. Se sijaitsee Cheshamissa Lontoon koillispuolella. Cheshamin rata haarautuu Amershamiin johtavalta pääreitiltä Chalfont & Latimerin asemalla. Chesham on Lontoon metroasemista sekä pohjoisin että läntisin. Matkaa Charing Crossille kertyy 40,2 kilometriä.


title: Cheshamin metroasema

text: Asemalta lähtee aamun ruuhka-aikaan kaksi suoraan Aldgaten asemalle vievää junaa, jotka palaavat illalla takaisin. Muina aikoina asemalta kulkee sukkulajuna Chalfont & Latimeriin, josta on vaihtoyhteys Lontoon suunnan juniin.


title: Cheshamin metroasema

text: Cheshamista on matkaa Chalfont & Latimeriin 6,3 kilometriä. Tämä on pisin etäisyys kahden aseman välillä Lontoon metrossa.


title: Tullamore Dew

text: Tullamore Dew on yksi tunnetuimmista ja vanhimmista irlantilaisista viskimerkeistä.


title: Tullamore Dew

text: Michael Molloy perusti "Tullamore Distillery" -alkoholitehtaan vuonna 1829 Tullamoren kaupunkiin Offalyn kreivikuntaan. Tullamoren nimi perustuu iirinkielisiin sanoihin "Tulach Mhór", joka tarkoittaa "isoa kukkulaa". 1800-luku oli tehtaan kasvun aikaa, ja erityisesti vuonna 1798 valmistunut Grand Canal, joka yhdistää Tullamoren Dubliniin, tarjosi hyvät logistiikkayhteydet viskin vientiin ja muuhunkin kaupankäyntiin.


title: Tullamore Dew

text: Molloyn kuoltua vuonna 1887 tehdas siirtyi Dalyn perheen käsiin, ja tehtaan johto jäi kapteeni Bernard Dalylle. Hän oli kuitenkin innokkaampi urheilumies kuin tehtailija, joten hän jätti tehtaan johtovastuun Daniel E. Williamsille. Williams laajensi ja kehitti tehdasta huomattavasti, ja hänen perheestään tuli tehtaan merkittävä omistaja yhdessä Dalyjen kanssa. Williamsin nimikirjaimet D. E. W. antoivat nimen tehtaan tunnetuimmalle tuotenimelle Tullamore Dew'lle. Slogan ""Give every man his Dew"" pysyi pullojen etiketeissä vuosikausia. Viskiä vietiin laajalti Eurooppaan, etenkin Saksaan, Ranskaan ja Tanskaan, sekä Yhdysvaltoihin.


title: Tullamore Dew

text: Vuonna 1919 voimaan astunut kieltolaki Yhdysvalloissa ja kauppasota Britannian kanssa 1930-luvulla romahduttivat viskin myynnin, ja myös Tullamore Dew'n kauppa hiipui. Vuonna 1947 D. E. Williamsin pojanpoika kävi Yhdysvalloissa ja toi mukanaan ajatuksen blended-viskin valmistamisesta ensimmäisenä irlantilaisena viskivalmistajana. Vaikka viski oli suhteellisen suosittua, kaupankäynnissä oli vaikeuksia. Vuonna 1959 Tullamoressa sijainnut tehdas suljettiin, ja tuotemerkki myytiin Powersille, joka siirsi tuotannon Corkin lähistölle. Nykyisin tuotemerkin omistaa Cantrell & Cochrane. Tullamore Dew -viskiä viedään noin 80 maahan. Sen vuosituotanto on noin 2,5 miljoonaa pulloa.


title: Tullamore Dew

text: Vuonna 1959 suljetun tehtaan paikalla Tullamoressa on nykyisin kaupungin ja sen viskinvalmistuksen historiaan keskittynyt museo "Tullamore Dew Heritage Centre". Museo sijaitsee vuonna 1897 valmistuneessa rakennuksessa. Museossa on pysyvä näyttely viskinvalmistuksesta ja kaupungin historiasta sekä pubi ja matkamuistomyymälä. Näyttely esittelee viskinteon vaiheet, kuten mallastamisen, pullotuksen ja korkituksen, sekä viskin kypsennysprosessin.


title: Project Gotham Racing 4

text: Project Gotham Racing 4 (lyhennettynä PGR4) on Bizarre Creationsin kehittämä ja Microsoft Game Studiosin julkaisema Project Gotham Racing -sarjan neljäs osa. Peli julkaistiin Xbox 360 -konsolille lokakuussa 2007. Uudistuksia sarjan aiempiin osiin nähden ovat muun muassa realistiset sääefektit, uudet radat, ajoneuvot ja moninpelitilat sekä mahdollisuus kilpailla moottoripyörillä.


title: Project Gotham Racing 4

text: Pelissä on minipelinä "Geometry Wars" -niminen räiskintäpeli.


title: Project Gotham Racing 4

text: Peli on saanut V2.fi:n arvostelussa 4,5/5 tähteä.


title: TGK-1

text: TGK-1 on Luoteis-Venäjällä toimiva suuri energiayhtiö, jolla on 55 sähkövoimalaitosta Pietarissa, Leningradin alueella, Murmanskin alueella ja Karjalan tasavallassa. Laitokset ovat lämpövoimalaitoksia, vesivoimalaitoksia tai yhdistelmävoimalaitoksia. Yhtiön lämpövoimaputkiston pituus on 940 km ja sen sähköntuotannon teho on 6 278,4 MW sekä lämmöntuotantokyky 17 158,9 MW. Merkittävä kaukolämmön tuottaja se on Pietarissa, Petroskoissa, Murmanskissa, Kirovskissa ja Apatityssä.